text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eksoda 39:1-43
39 Kutani va endla tinguvu+ leti lukiweke ta ku tirha ha tona endhawini yo kwetsima+ hi harani ya wasi ni voya lebyi pendiweke byi va bya xivunguvungu ni nguvu ya ribungwana.+ Hiloko va endla tinguvu to kwetsima+ leti a ti ri ta Aroni, hilaha Yehovha a leriseke Muxe hakona.2 Hikwalaho a endla efodi+ hi nsuku, harani ya wasi ni voya lebyi pendiweke byi va bya xivunguvungu ni nguvu ya ribungwana ni ntsembyana wo vevuka lowu lukiweke.3 Kutani va fula swiphepherhele swa nsuku swi va swiphepherhele swo lala, hiloko yena a swi tsemelela swi va tiharana leswaku a ti luka ni harani ya wasi ni voya lebyi pendiweke byi va bya xivunguvungu ni nguvu ya ribungwana ni ntsembyana wo vevuka, wu va ntirho wa mukhavisi.+4 Va yi endlela swiphemu swa makatla leswi a swi hlanganisiwile. A swi hlanganisiwe emakumu mambirhi ya yona.5 Va yi endlela ni vamba leri a ri ri eka yona, ri ri ra ku yi tsimba yi tiya, a ri endliwe hi nguvu leyi fanaka na yona hi ku ya hi leswi yi endlisiweke xiswona, yi endliwe hi nsuku, harani ya wasi, ni voya lebyi pendiweke byi va bya xivunguvungu ni nguvu ya ribungwana ni ntsembyana wo vevuka lowu lukiweke,+ hilaha Yehovha a leriseke Muxe hakona.6 Kutani va endla maribye ya onikisi+ ma veheriwe eswiangarhelweni swa nsuku, ma kovotliwe ku fana niloko ku kovotliwa mfungho, hi ku ya hi mavito ya vana va Israyele.+7 Hiloko a ma vehela emakatleni ya efodi ma va maribye ya xitsundzuxo+ eka vana va Israyele, hilaha Yehovha a leriseke Muxe hakona.8 Kutani a endla xinkwamana xa le xifuveni+ hi ndlela leyi mukhavisi a endlaka ha yona, hi ndlela leyi efodi yi endliwaka ha yona, a xi endla hi nsuku, harani ya wasi ni voya lebyi pendiweke byi va bya xivunguvungu ni nguvu ya ribungwana ni ntsembyana wo vevuka lowu lukiweke.+9 Loko xi petsiwile a xi va ni matlhelo ya mune yo ringana. Va endla ku leha ka xinkwamana xa le xifuveni ku va vuanamo bya xandla ni ku anama ka xona ku va vuanamo bya xandla loko xi petsiwile.+10 Hiloko va xi tata hi tilayini ta mune ta maribye. Layini yo sungula a ku ri ya rhubi, topazi ni emeralda.+11 Layini ya vumbirhi+ a ku ri ya tukoyisi, safiri+ ni yaspere.+12 Layini ya vunharhu+ a ku ri ya ribye ra lexemu, agata ni ametisita.13 Layini ya vumune+ a ku ri ya krisolita, onikisi+ ni jeyida. A ma vekeriwe ni swiangarhelo swa nsuku etimbhoveni ta wona.14 Maribye a ma vekiwe hi ku ya hi mavito ya vana va Israyele. A ma ri 12 hi ku ya hi mavito ya vona, ma kovotliwe ku fana niloko ku kovotliwa mfungho, ha rin’we hi ku ya hi vito ra rona, eka tinyimba ta 12.+15 Kutani ehenhla ka xinkwamana xa le xifuveni va endla tinketana leti lukiweke ku fana ni pindza, hi nsuku lowo tenga.+16 Hiloko va endla swiangarhelo swimbirhi hi nsuku ni swingwavila swimbirhi hi nsuku, va vehela swingwavila swimbirhi swa nsuku ehenhla ka makumu mambirhi ya xinkwamana xa le xifuveni.+17 Endzhaku ka sweswo va nghenisa mapindza mambirhi ya nsuku eswingwavileni swimbirhi leswi nga emakumu ka xinkwamana xa le xifuveni.+18 Kutani va nghenisa makumu mambirhi ya mapindza mambirhi eswiangarhelweni swimbirhi. Hiloko va swi vehela ehenhla ka swiphemu swa makatla swa efodi, emahlweni ka yona.+19 Endzhaku ka sweswo, va endla swingwavila swimbirhi hi nsuku, va swi vehela emakumu mambirhi ya xinkwamana xa le xifuveni etlhelo ra xona ra le ndzeni leri langutaneke ni efodi endzeni.+20 Kutani va endla swingwavila swimbirhi hi nsuku, va swi vehela ehenhla ka swiphemu swimbirhi swa makatla swa efodi hi le hansi, emahlweni ka yona, ekusuhi ni laha yi hlanganisiweke kona, ehenhla ka vamba ra efodi.+21 Eku heteleleni va boha xinkwamana xa le xifuveni hi swingwavila swa xona, va swi boha ni swingwavila swa efodi hi ngoti ya wasi, leswaku xi ta hambeta xi ri ehenhla ka vamba ra efodi nileswaku xinkwamana xa le xifuveni xi nga suki ehenhla ka efodi, hilaha Yehovha a leriseke Muxe hakona.+22 Hiloko a endla nguvu yo pfumala mavoko+ ya efodi, wu ri ntirho wa muluki wa mapesa, hinkwayo a yi endla hi harani ya wasi.23 Mbhovo ya nguvu yo pfumala mavoko a yi ri exikarhi ka yona, yi fana ni mbhovo ya nguvu ya mahakatimba ya nsimbi. Mbhovo ya yona a yi ri ni ndzilakana lowu wu yi rhendzelaka leswaku yi nga handzuki.+24 Kutani eka nsomo wa nguvu yo pfumala mavoko va endla magrenada hi harani ya wasi ni voya lebyi pendiweke byi va bya xivunguvungu ni nguvu ya ribungwana, swi lukiwe swin’we.+25 Ku tlula kwalaho, va endla swingelengele hi nsuku lowo tenga, va vehela swingelengele exikarhi ka magrenada+ lama nga ehenhla ka nsomo wa nguvu yo pfumala mavoko swi yi rhendzela, swi ri exikarhi ka magrenada;26 xingelengele ni grenada, xingelengele ni grenada ehenhla ka nsomo wa nguvu yo pfumala mavoko, swi yi rhendzela,+ swi ri swa ku tirha ha swona, hilaha Yehovha a leriseke Muxe hakona.27 Endzhaku ka sweswo, va endla tinguvu to leha hi ntsembyana wo vevuka,+ hi ndlela leyi muluki wa mapesa a lukaka ha yona, ti ri ta Aroni ni vana vakwe,28 ni xifunengeto xa nhloko+ hi ntsembyana wo vevuka ni swo tsondzela nhloko+ swa swin’wetsin’wetsi hi ntsembyana wo vevuka ni swirhangiso swa ntsembyana hi ntsembyana wo vevuka+ lowu lukiweke,29 ni nceka+ lowu endliweke hi ntsembyana wo vevuka lowu lukiweke ni harani ya wasi ni voya lebyi pendiweke byi va bya xivunguvungu ni nguvu ya ribungwana, wu ri ntirho wa muluki, hilaha Yehovha a leriseke Muxe hakona.30 Eku heteleleni va endla xiphepherele lexi vangamaka, mfungho wa ku tinyiketela ko kwetsima, va xi endla hi nsuku lowo tenga kutani va tsala marito eka xona hi ku kovotla ka mfungho: “Vukwetsimi i bya Yehovha.”+31 Hiloko va vehela ngoti ya harani ya wasi eka xona leswaku va ta xi tsimba eka xifunengeto xa nhloko+ hilaha Yehovha a leriseke Muxe hakona.32 Hikwalaho ntirho hinkwawo wa ntsonga wa nhlangano wa tabernakela wu helela, hikuva vana va Israyele va hambete va endla hinkwaswo hilaha Yehovha a leriseke Muxe hakona.+ Va endle tano.33 Kutani va tisa tabernakela+ eka Muxe, ntsonga+ ni swingolongondzwana+ swa wona hinkwaswo, swiove swa yona,+ marimba ya yona,+ swigogo swa yona+ ni tiphuphu ta yona ni minkotloto ya yona,+34 ni swifunengeto swa yona swa madzovo ya makhuna lama pendiweke+ ma va yo tshwuka ni swifunengeto swa yona swa madzovo ya tintini+ ni nguvu leyi sirhelelaka ya xiavanyiso,+35 ni areka+ ya vumbhoni ni tinsika+ ta yona ni xifunengeto,+36 tafula,+ swibya swa rona hinkwaswo+ ni xinkwa xa nkombiso,37 xo tlhoma rivoni+ xa nsuku lowo tenga, timboni ta xona, layini ya timboni,+ ni swingolongondzwana+ swa xona hinkwaswo ni mafurha ya ku voninga,+38 ni alitari+ ya nsuku ni mafurha ya ku tota+ ni xinun’hweriso xa murhi wa risuna+ ni xiavanyiso+ xa nyangwa ya ntsonga,39 alitari+ ya koporo ni ritavala+ ra koporo leri nga ra yona, tinsika+ ta yona ni swingolongondzwana+ swa yona hinkwaswo, xihlambelo+ ni xiangamo xa xona,+40 swincikinyo+ swa xivava, tiphuphu+ ta xona ni minkotloto+ ya xona ni xiavanyiso+ xa nyangwa ya xivava, tintambu ta xona ta ntsonga+ ni swikhomiso swa ntsonga+ swa xona, ni swingolongondzwana+ swa xona hinkwaswo swa vutirheli bya tabernakela, swa ntsonga wa nhlangano,41 tinguvu+ leti lukiweke ta ku tirhela evukwetsimelweni, tinguvu to kwetsima+ ta Aroni lowa muprista ni tinguvu ta vana vakwe lava va nga ta va vaprista.+42 Hilaha Yehovha a leriseke Muxe hakona, hi yona ndlela leyi vana va Israyele va endleke ntirho hinkwawo ha yona.+43 Kutani Muxe a vona ntirho hinkwawo, kutani waswivo, va wu endle hilaha Yehovha a leriseke hakona. Hi yona ndlela leyi va endleke ha yona. Hikwalaho Muxe a va katekisa.+


c: text/html

text:
NHLOKOMHAKA YA XIFUNENGETO | HA YINI U FANELE U DYONDZA BIBELE?
Lunghiselelo Ra Dyondzo Ya Bibele Ra Vanhu Hinkwavo
Timbhoni ta Yehovha ti tiviwa ngopfu hi ntirho wa tona wo chumayela erivaleni. Kambe, xana a wu swi tiva leswaku hi tlhela hi va ni lunghiselelo ra dyondzo ya Bibele emisaveni hinkwayo?
Hi 2014, Timbhoni ta Yehovha to tlula 8 000 000 ematikweni ya 240, ti khome tidyondzo ta Bibele ta kwalomu ka 9 500 000 n’hweti ni n’hweti. * Vanhu lava dyondzaka Bibele na hina, va tlula nhlayo ya vaakatiko va matiko ya 140.
Leswaku Timbhoni ta Yehovha ti yisa emahlweni ntirho lowu wo dyondzisa, ti kandziyisa Tibibele, tibuku, timagazini ni swin’wana swo pfuneta ku dyondzisa Bibele swa kwalomu ka biliyoni ni hafu hi tindzimi ta kwalomu ka 700. Matshalatshala lawa lamakulu ma endla leswaku vanhu va kota ku dyondza Bibele hi tindzimi ta vona.
TINHLAMULO TA SWIVUTISO LESWI TALAKA KU VUTISIWA HI LUNGHISELELO RA HINA RA DYONDZO YA BIBELE
Dyondzo leyi yi fambisiwa njhani?
Hi bula hi tinhlokomhaka to hambanahambana ta le Bibeleni kutani hi kambisisa tindzimana ta Bibele leti fambisanaka ni timhaka toleto. Hi xikombiso, Bibele yi hlamula swivutiso swo tanihi leswi: Xikwembu i mani? Xi njhani? Xana xi ni vito? Xi tshama kwihi? Xana hi nga tshinela eka xona? Kambe xa nkoka i ku tiva leswaku u ta tikuma kwihi tinhlamulo eBibeleni.
Leswaku hi pfuna vanhu va kuma tinhlamulo, hi tirhisa buku ya matluka ya 224 leyi nge, Xana Bibele Yi Dyondzisa Yini Hakunene? * Buku leyi yi endliwe hi xikongomelo xo pfuna vanhu leswaku va twisisa tidyondzo ta xisekelo ta Bibele. Tidyondzo toleto ti katsa ni leti vulavulaka hi Xikwembu, Yesu Kreste, ku xaniseka ka vanhu, ku pfuxiwa ka vafi, xikhongelo ni tin’wana to tala.
Xana dyondzo yi nga khomiwa rini naswona kwihi?
Dyondzo yi nga khomiwa endhawini leyi u yi tsakela ni hi nkarhi lowu u wu tsakelaka.
Hi siku ku dyondziwa nkarhi wo tanihi kwihi?
Vanhu vo tala vhiki ni vhiki va tivekela nkarhi wo ringana awara kumbe ku tlula leswaku va dyondza Bibele. Kambe ku leha ka dyondzo ku ya hi xiyimo xa munhu naswona hi fambisana na xona. Van’wana va dyondza nkarhi wo ringana 10 kumbe 15 wa timinete hi vhiki.
Dyondzo leyi i mali muni?
Dyondzo leyi ni minkandziyiso yo dyondza ha yona i mahala. Sweswo swi fambisana ni nkongomiso lowu Yesu a wu nyikeke valandzeri vakwe lowu nge: “Mi amukele mahala, nyikani mahala.”—Matewu 10:8.
Dyondzo hinkwayo yi heta nkarhi wo tanihi kwihi?
U nga ya emahlweni u dyondza ntsena loko wa ha swi tsakela. Buku leyi nge, Xana Bibele Yi Dyondzisa Yini Hakunene? yi ni tidyondzo ta 19. U nga heta tindzima hinkwato hi nkarhi wa wena.
Xana ndzi fanele ndzi va Mbhoni ya Yehovha?
E-e. Hi ku titsongahata ha swi xiya leswaku munhu ha un’we u ni lunghelo ro hlawula leswi a lavaka ku pfumela eka swona. Vanhu lava se va nga ni vutivi bya xisekelo bya Bibele, hi vona va tihlawulelaka hi ku ya hi vutivi lebyi va byi kumeke.
Ndzi nga ri kuma kwihi rungula leri engetelekeke?
Web site ya jw.org/ts yi ni rungula ra ntiyiso hi leswi Timbhoni ta Yehovha ti swi pfumelaka ni mintirho ya tona.
Ndzi nga yi kombela njhani dyondzo ya Bibele?
Rhumela xikombelo eka Web site ya hina ya www.jw.org/ts.
-
Tihlanganise ni Timbhoni ta Yehovha ta le kusuhi na wena. U nga pfula laha ku tsariweke leswaku “Timbhoni ta Yehovha” eka tinomboro leti longoloxiweke ta tinqingho ta le ndhawini leyi u tshamaka eka yona.
^ ndzim. 4 Tidyondzo ta Bibele ti khomiwa ni munhu ha un’we kumbe mintlawa leyitsongo.
^ ndzim. 9 Yi kandziyisiwe hi Timbhoni ta Yehovha. Ku kandziyisiwe tikopi leti tlulaka 230 wa timiliyoni ta buku leyi, hi tindzimi to tlula 260.
DYONDZA SWO TALA
Ntirho Wo Kandziyisa eMisaveni Hinkwayo Wu Pfuna Vanhu Va Dyondza Hi Xikwembu
Timbhoni ta Yehovha ti ni tindhawu to kandziyisela eka tona ta 15 emisaveni hinkwayo, laha ku kandziyisiwaka minkandziyiso leyi sekeriweke eBibeleni hi tindzimi ta kwalomu ka 700.
Xana Bibele Yi Nga Ndzi Pfuna Ku Va Ni Ndyangu Lowu Tsakeke?
Xitsundzuxo xa vutlhari lexi kumekaka eBibeleni xi pfune timiliyoni ta vavanuna ni vavasati leswaku va va ni kaya leri tsakeke.

robotstxt: allowed

filter: keep


text:
Wa Tsundzuka Xana?
Xana u yi hlaye hi vukheta minkandziyiso ya sweswinyana ya Xihondzo xo Rindza? A hi vone loko u ta swi kota ku hlamula swivutiso leswi landzelaka:
Hi xihi xidyoho lexi Yesu a vulavula ha xona lexi hlamuseriwe eka Matewu 18:15-17?
A vulavula hi xidyoho lexi nga lulamisiwaka hi vanhu lava katsekaka. Kambe loko xidyoho xa kona xi ri xikulu lerova loko xi nga lulamisiwi xi nga endla leswaku munhu a susiwa evandlheni. Hi xikombiso, xidyoho xa kona xi nga ha katsa ku lumbeta kumbe vukanganyisi.—w16.05, tl. 7.
U nga endla yini leswaku u vuyeriwa loko u hlaya Bibele?
U nga ha endla leswi landzelaka: Yi hlaye hi xikongomelo xo lava ku dyondza swo karhi, lavisisa leswi u nga swi tirhisaka naswona tivutise swivutiso leswi: ‘Ndzi nga swi tirhisa njhani leswi ndzi swi dyondzeke leswaku ndzi pfuna van’wana?’ Nakambe endla ndzavisiso hi rungula leri wa ha ku ri hlayaka.—w16.05, matl. 28-31.
Xana swi hoxile ku va Mukreste a rila loko a feriwile hambileswi a swi tivaka leswaku ku ta va ni ku pfuxiwa ka vafi?
Ku va Mukreste a ri ni ntshembo wa leswaku vafi va ta pfuxiwa a swi vuli swona leswaku a nga ku twi ku vava loko a feriwe hi munhu loyi a n’wi rhandzaka. Abrahama u tlhave mukhosi loko nsati wakwe Sara a file. (Gen. 23:2) Hi ku famba ka nkarhi ku vava loku munhu a ku twaka ku nga ha hunguteka.—wp16.3, tl. 4.
Hi ku ya hi Ezekiyele ndzima 9, wanuna loyi a ri ni rimhondzo ra matsalana ro chela inki ni vavanuna va tsevu lava khomeke matlhari yo pfotlosa va yimela yini?
Va yimela mavuthu ya le tilweni lama katsekeke loko ku lovisiwa Yerusalema ni lama nga ta katseka loko ku herisiwa misava leyi yo homboloka ya Sathana hi nkarhi wa Armagedoni. Kambe enkarhini wa sweswi, wanuna loyi a nga ni rimhondzo ra matsalana ro chela inki u yimela Yesu Kreste, loyi a nga ta fungha lava nga ta pona.—w16.06, matl. 31-32.
Hi swihi swiyimo leswi Bibele yi poneke eka swona?
Yi pone (1) ku va rungula ra yona ri lahleka tanihi leswi a yi koperiwa emadzoveni lama bolaka, (2) nkaneto wa va n’watipolotiki ni varhangeri va vukhongeri lava a va lava ku yi herisa; ni ku (3) ku cinciwa ka rungula ra yona.—wp16.4, matl. 4-7.
Vakreste va nga olovisa vutomi bya vona hi tindlela tihi?
Kambisisa leswi bohaka leswaku u swi xava kutani u tshika swilo leswi nga bohiki leswaku u va na swona. Endla xiboho xa leswi u faneleke u swi xava ni leswaku u ta tirhisa mali muni. Xavisa, lahla kumbe u nyika van’wana swilo leswi u nga ha swi tirhisiki naswona u nga furheki swikweleti. Anakanya hi ndlela leyi u nga hetaka nkarhi lowutsongo u ri entirhweni wa ku tihanyisa ni ku hlela ndlela leyi u nga hetaka nkarhi wo tala entirhweni wa nsimu ha yona.—w16.07, tl. 8.
I yini lexi Yehovha a xi tekaka xi ri xa risima ku tlula nsuku kumbe silivhere?
Yobo 28:12, 15 yi kombisa leswaku vutlhari lebyi humaka eka Xikwembu i nchumu wo antswa ku tlula nsuku na silivhere. Loko u ri karhi u byi lavisisa, tikarhatele ku tshama u ri karhi u titsongahata ni ku va ni ripfumelo leri tiyeke.—w16.08, matl. 18-19.
Xana swi fanerile leswaku makwerhu a fuwa malebvu?
Eka mindhavuko yin’wana, malebvu lama tsemetiweke kahle ma amukeleka ni ku xiximeka naswona a ma nge va khunguvanyisi vanhu ensin’wini. Nilokoswiritano, van’wana va nga ha hlawula ku ka va nga ma fuwi. (1 Kor. 8:9) Eka mindhavuko yin’wana kumbe etindhawini tin’wana, a swi tolovelekanga ku va Mukreste a fuwa malebvu naswona swi tekiwa swi nga amukeleki.—w16.09, tl. 21.
Ha yini hi fanele hi tshemba leswaku nyimpi ya Davhida na Goliyadi leyi tsariweke eBibeleni yi ve kona hakunene?
Goliyadi a a lehe ku tlula ni munhu wo leha swinene emisaveni hinkwayo namuntlha. Davhida a a ri munhu wa xiviri, hi ku ya hi vumbhoni lebyi yimburiweke lebyi vulavulaka hi yindlu ya Davhida. Yesu Kreste na yena u vulavule hi Davhida tanihi munhu wa xiviri. Vuxokoxoko bya tindhawu leti rhekhodiweke bya fana ni leswi sweswi hi swi tivaka hi tindhawu teto namuntlha.—wp16.5, tl. 13.
Xana vutivi, ku twisisa ni vutlhari swi hambana njhani?
Munhu loyi a nga ni vutivi hi loyi a ngheniseke rungula ro karhi emianakanyweni yakwe. Munhu la nga ni ku twisisa u kota ku vona ndlela leyi timhaka ti fambisanaka ha yona. Kambe munhu la nga ni vutlhari u kota ku hlanganisa vutlhari ni ku twisisa kutani a swi tirhisa hi ndlela leyinene.—w16.10, tl. 18.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yeremiya 13:1-27
13 Yehovha a ndzi byela a ku: “Famba, u ya kuma vamba ra ntsembyana u ri boha emasengeni, kambe u nga tshuki u ri nghenisa ematini.”2 Hiloko ndzi kuma vamba hi ku landza rito ra Yehovha kutani ndzi ri boha emasengeni.3 Rito ra Yehovha ri fika eka mina ra vumbirhi, ri ku:4 “Teka vamba leri u ri kumeke, leri nga emasengeni ya wena, u suka u yima, u ya eYufrata,+ kutani u ri fihla kona ebakweni ra ribye.”5 Hiloko ndzi famba ndzi ya ri fihla eYufrata, hilaha Yehovha a ndzi leriseke hakona.6 Kambe endzhaku ka masiku yo tala Yehovha a ku eka mina: “Pfuka, u ya eYufrata u fika u teka vamba leri ndzi ku leriseke leswaku u ri fihla kona.”7 Hikwalaho ndzi ya eYufrata kutani ndzi cela ndzi teka vamba endhawini leyi ndzi ri fihleke eka yona, kutani waswivo, vamba a ri onhakile; a ri nga faneli nchumu.8 Hiloko rito ra Yehovha ri fika eka mina, ri ku:9 “Yehovha u te, ‘Ku tinyungubyisa ka Yuda+ ni ku tinyungubyisa ka Yerusalema ndzi ta ku onha hi ndlela leyi fanaka.10 Vanhu lava vo biha lava alaka ku yingisa marito ya mina,+ lava fambaka hi ku sihalala ka mbilu+ ya vona, lava hambetaka va landzelela swikwembu swimbe, va swi tirhela va tlhela va swi nkhinsamela,+ va ta fana ni vamba leri ri nga faneliki nchumu.’11 ‘Hikuva tanihi leswi vamba ri namarhelaka emasengeni ya munhu, kutani ndzi endle leswaku yindlu hinkwayo ya Israyele ni yindlu hinkwayo ya Yuda yi ndzi namarhela,’+ ku vula Yehovha, ‘leswaku eka mina va va tiko,+ vito,+ ku dzunisa ni nchumu wo saseka; kambe a va yingisanga.’+12 “Kutani u fanele u va byela rito leri, ‘Yehovha Xikwembu xa Israyele u te: “Khuwana rin’wana ni rin’wana ri tatiwa hi vhinyo.”’+ Kunene vona va ta ku eka wena, ‘Kahle-kahle, xana a hi swi tivi leswaku khuwana rin’wana ni rin’wana ri tatiwa hi vhinyo?’13 Kutani u fanele u va byela u ku, ‘Yehovha u te: “Waswivo, vaaki hinkwavo va tiko leri ni tihosi leti tekeke xiluvelo xa Davhida+ ni vaprista ni vaprofeta ni vaaki hinkwavo va Yerusalema ndzi va tata hi vudakwa.+14 Ndzi ta va endla va gomulana, vatatana ni vana, hi nkarhi wun’we,”+ ku vula Yehovha. “A ndzi nge tsetseleli, kumbe ku va twela vusiwana, naswona a ndzi nge vi na tintswalo ta ku va tshika ndzi nga va lovisi.”’+15 “Twanani, mi yingisa. Mi nga titlakusi,+ hikuva Yehovha u vurile.+16 Vangamisani Yehovha Xikwembu xa n’wina,+ a nga si tisa munyama+ ni milenge ya n’wina yi nga si banana etintshaveni nimadyambu.+ Kunene mi ta langutela ku vonakala,+ kambe yena u ta endla ku va ni ndzhuti lowukulu;+ u ta ku hundzula ku dzwihala lokukulu.+17 Loko mi nga swi twi,+ moya-xiviri wa mina wu ta rila wu ri evutumbelweni hikwalaho ka ku tinyungubyisa, kunene wu ta humesa mihloti; mahlo ya mina ma ta xiririka mihloti,+ hikuva ntlhambi+ wa Yehovha wu ta va wu endliwe khumbi.18 “Byelani hosi ni wansati la xiximiwaka,+ ‘Tshamani endhawini ya le hansi,+ hikuva kunene harhi ya n’wina ya ku saseka yi ta wa etinhlokweni ta n’wina.’+19 Miti ya le dzongeni yi pfariwile, lerova a nga kona loyi a yi pfulaka. Yuda hinkwaro ri yisiwe evukhumbini. Ri yisiwe evukhumbini hi ku helela.+20 “Tlakusani mahlo mi vona lava humaka en’walungwini.+ Xana wu kwihi ntlhambi lowu u nyikiweke wona, ntlhambi wa wena wo saseka?+21 Xana u ta ku yini loko munhu a hundzuluxela nyingiso eka wena,+ loko wena u va dyondzisile kukota vanghana va le xihundleni etlhelo ka wena ku sukela eku sunguleni?+ Xana ku lun’wa ka ku veleka a ku nge ku khomi, loku fanaka ni ka wansati loyi a velekaka?+22 Xana u ta vula rini embilwini+ ya wena u ku, ‘Ha yini ndzi weriwe hi swilo leswi?’+ madziva ya wena ma susiwile,+ a ma ha ku funengeti hikwalaho ka xihoxo xa wena lexikulu; swirhendze swa wena swi vavisiwile.23 “Xana Mukuxi+ a nga yi hundzula nhlonge yakwe? kumbe yingwe yi nga swi hundzula swivati swa yona?+ Na n’wina mi nga swi kota ku endla leswinene, n’wina vanhu lava dyondzisiweke ku endla leswo biha.+24 Kutani ndzi ta va hangalasa+ kukota mahlanga lama hundzaka ni mheho ya le mananga.+25 Lexi i xiphemu xa wena, xiavelo lexi ndzi ku pimeleke xona,”+ ku vula Yehovha, “hikuva u ndzi rivele+ naswona u hambeta u tshemba mavunwa.+26 Tinguvu ta wena ndzi ti tlakusela exikandzeni xa wena, kunene tingana ta wena ti ta voniwa,+27 swiendlo swa wena swa vuoswi+ ni ku rila ka wena,+ ku tikhoma ka wena ko biha ka vunghwavava. Ndzi vone swilo swa wena swo nyenyetsa+ ehenhla ka switsunga ni le nhoveni. Khombo eka wena, Wena Yerusalema! A wu nge basi+—endzhaku ka nkarhi wo lehisa ku yini?”+


text:
Dyondzo 112: Xikepe Xi Tshoveka eXihlaleni
Vona, xikepe xi le khombyeni! Xi tshovekile xi va swiphemu-phemu! Xana wa va vona vanhu lava tluleleke ematini? Van’wana se va le kusuhi ni ribuwa. Xana i Pawulo luya? A hi voneni leswaku ku humelele yini ha yena.
Tsundzuka, ku hele malembe mambirhi Pawulo a khotsiwile eKhezariya. Kutani yena ni vabohiwa van’wana va hoxiwe exikepeni, ivi va nghena endleleni va kongoma eRhoma. Loko va hundza ekusuhi ni xihlala xa Kreta, ku ve ni xidzedze lexikulu. Moya a wu hunga swinene lerova vavanuna a va tsandzeka ku kongomisa xikepe. Kutani a va nga swi koti ku vona dyambu ninhlikanhi kumbe tinyeleti nivusiku. Eku heteleleni, endzhaku ka masiku yo tala, hinkwavo lava a va ri exikepeni a va heleriwe hi ntshembo wa leswaku va ta pona.
Kutani Pawulo u suke a yima, a ku: ‘Ku hava ni un’we wa n’wina la nga ta lahlekeriwa hi vutomi; ku ta lahleka xikepe ntsena. Hikuva evusikwini bya tolo ntsumi ya Xikwembu yi tile eka mina yi ku, “U nga chavi, Pawulo! U fanele u yima emahlweni ka Khezari, hosi ya le Rhoma. Naswona Xikwembu xi ta va ponisa hinkwavo lava u nga ta va u ri na vona exikepeni.”’
Exikarhi ka vusiku hi siku ra vu-14 endzhaku ka loko xidzedze xi sungurile, vatluti va xiye leswaku mati a ma ha entanga ngopfu! Hikwalaho ko chava ku hima maribye emunyameni, va pete tinsoma ta vona. Hi siku leri landzelaka va vone nsonga. Va kunguhate ku tluta va ya eribuweni.
Phela, loko va ri ekusuhi ni ribuwa, xikepe xi hime ndhundhuma ya sava kutani xi yima. Kutani magandlati ma sungule ku fayetela xikepe xi va swiphemu-phemu. Ndhuna ya vuthu yi te: ‘Hinkwenu lava mi kotaka ku hlambela tlulelani endzeni ka lwandle mi hlambela ku ya fika eribuweni. Na n’wina van’wana tlulelani endzeni ka mati mi va landzela, mi titekela swiphemu swa mapulanga ya xikepe mi khomelela swona.’ Kutani va endle tano. Hi ndlela yoleyo vanhu hinkwavo va 276 lava a va ri exikepeni va fike eribuweni va hlayisekile, hilaha ntsumi yi tshembiseke hakona.
Xihlala xa kona a xi vuriwa Melita. Vanhu va kona a va ri ni musa swinene, naswona va khathalele vanhu lava a va huma exikepeni. Loko maxelo se ma ri manene, Pawulo u nghenisiwe exikepeni lexin’wana a yisiwa eRhoma.
Mintirho 27:1-44; 28:1-14.
Swivutiso
- Ku humelele yini hi xikepe lexi Pawulo a a ri eka xona loko xi ri karhi xi hundza ekusuhi ni xihlala xa Kreta?
- Pawulo u te yini eka lava a va ri exikepeni?
- Xikepe xi faye hi yini xi va swiphemu-phemu?
- Hi swihi swiletelo leswi humesiweke hi ndhuna ya vuthu, naswona i vanhu vangani lava fikeke eribuweni va hlayisekile?
- Va fike eka xihlala xihi, naswona ku endleke yini hi Pawulo loko maxelo ma va lamanene?
Swivutiso swo engetela
- Hlaya Mintirho 27:1-44.
Ku hlaya rungula leri vulavulaka hi ta riendzo ra Pawulo ro ya eRhoma swi hi tiyisekisa njhani leswaku rungula ra Bibele ra pakanisa?
- Hlaya Mintirho 28:1-14.
Loko vanhu va le Melita lava a va ri vahedeni va susumeteleke ku khoma muapostola Pawulo ni lava a a ri na vona hi “musa lowu nga tolovelekangiki wa vumunhu,” loko xikepe xi tshoveka, xana Vakreste va fanele va susumeteleka ku kombisa yini naswona ngopfu-ngopfu hi ndlela yihi?
DYONDZA SWO TALA
Khadi Ra Bibele Ra Pawulo
Pawulo a a endla ntirho wa njhani leswaku a ta kota ku tihlayisa loko a ri karhi a chumayela? Tirhisa khadi leri ra Bibele leswaku u kuma nhlamulo.


text:
SIERRA LEONE NA GUINEA
Hi Balekele Masocha Yo Xandzuka
Andrew Baun
U VELEKIWE HI 1961
U KHUVURIWE HI 1988
MATIMU YAKWE HI KU KOMISA U ve phayona ra nkarhi hinkwawo ePendembu, le Xifundzheni xa le Vuxeni bya Sierra Leone, loko nyimpi yi tlhekeka hi 1991.
SIKU rin’wana ninhlikanhi masocha yo xandzuka ma nghene edorobeni ra hina, ma balesela emoyeni ku ringana kwalomu ka tiawara timbirhi. Man’wana ya wona a ma ha ri vantshwa lava a swi va tikela ku rhwala swibamu swa vona. A va thyake swinene, a va nga kamanga misisi naswona a va languteka va dakwe hi swidzidziharisi.
Hi siku leri landzelaka va sungule ku dlayetela vanhu. Vanhu va vavisiwe ngopfu laha va siyiweke va lamarile ni ku tlhela va dlayiwa. Vavasati va pfinyiwile. A swi chavisa. Makwerhu Amara Babawo ni ndyangu wakwe swin’we ni vanhu va mune lava tsakelaka va tumbele endlwini ya mina. A hi khomiwe hi rhumbyana.
Hi ku hatlisa ku fike ndhuna ya masocha yo xandzuka leyi hi leriseke leswaku hi ya tsarisa vusocha eka mixo lowu landzelaka. A hi tiyimisele ku va hi nga katseki enyimpini, hambileswi ku va hi ala a swi ta vula rifu. Vusiku byebyo hi khongele swinene. Hi hatle hi pfuka, kutani hi kambisisa ndzimana ya siku ni siku kutani hi yimela masocha yo xandzuka leswaku ma fika. Kambe a ma fikanga.
“Mi hlaya ndzimana ya siku ni siku. Mi fanele mi ri Timbhoni ta Yehovha”
Endzhakunyana murhangeri wa masocha yo xandzuka ni vavanuna vakwe va mune va te va ta tshama na hina endlwini ya mina. Va hi byele leswaku hi nga fambi kutani hi hambete hi khoma minhlangano nkarhi na nkarhi ni ku bula hi ndzimana ya siku ni siku ekaya ka mina. Masocha man’wana ma hi byele leswi: “Mi hlaya ndzimana ya siku ni siku. Mi fanele mi ri Timbhoni ta Yehovha.” A ma nga yi tsakeli Bibele kambe a ma hi xixima.
Siku rin’wana ku te ndhuna-nkulu ya masocha leswaku yi ta kamba masocha lawa a ma tshama endlwini ya mina. Yi lose Makwerhu Babawo kutani yi n’wi qhavula. Loko yi ri karhi yi vulavula ni masocha yi huwelele yi ku: “Wanuna loyi i murhangeri wa mina na n’wina. Loko ko wa nsisi enhlokweni yakwe kumbe etinhlokweni ta lava a nga na vona, mi ta va mi ri ekhombyeni. Xana ma swi twisisa ke?” Va hlamule va ku: “Ina nkulukumba!” Ndhuna yi tlhele yi hi nyika papila leri a ri lerisa masocha ya Revolutionary United Front leswaku ma nga hi vavisi hikuva a hi ri vaaka-tiko vo rhula.
Endzhakunyana ka tin’hweti to hlayanyana, mintlawa ya masocha yo xandzuka yi sungule ku lwa hi xiwona, kutani hi balekele etikweni leri hi akelaneke na rona ra Liberia. Kwalaho hi chavisiwe hi ntlawa wun’wana wa masocha yo xandzuka. Hi wu byele leswaku, “Hi Timbhoni ta Yehovha.” Socha ri hi vutise leswaku, “Yohane 3:16 yi ri yini?” Loko hi ri hlamusela ndzimana yoleyo, ri hi tshike hi hundza.
Endzhakunyana, hi hlangane ni ndhuna yin’wana ya masocha yo xandzuka leyi leriseke leswaku mina na Makwerhu Babawo hi famba na yona. A hi chava leswaku yi ta hi dlaya. Kutani ndhuna yoleyo yi hi byele leswaku a yi dyondza ni Timbhoni emahlweni ko va nyimpi yi tlhekeka. Yi hi nyike mali yi tlhela yi teka papila ra hina kutani yi ri yisa eka vamakwerhu lava nga eka vandlha ra le kusuhi. Endzhakunyana ka sweswo, vamakwerhu vambirhi va te ni swilo swo phalala kutani va hi yisa endhawini leyi hlayisekeke.


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Spain
Testigos Cristianos de Jehová
Ctra. M-108 Torrejón-Ajalvir, km. 5
28864 AJALVIR (MADRID)
SPAIN
+34 918-879-700
Ku Valanga
Hi Musumbhunuku ku ya fikela hi Ravuntlhanu
8:30 a.m. ku ya eka 12:00 p.m. na 2:30 p.m. ku ya eka 4:30 p.m.
Swi teka awara
Hi Ku Komisa
Ku hundzuluxeriwa minkandziyiso ya Bibele hi Xicatalan ni Ririmi ra Mavoko ra le Spain. Loko ku valangiwa ku katsiwa ni swilo swa matimu swa Timbhoni ta Yehovha eSpain.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 22:1-12
22 Kutani vaaki va Yerusalema va endla Ahaziya+ n’wana wakwe lontsongo eka hinkwavo a va hosi ematshan’weni yakwe, (hikuva vuthu ra vaphangi leri ri teke ni Vaarabiya+ enxaxeni a ri va dlaye hinkwavo lavakulu,)+ kutani Ahaziya n’wana wa Yehorama a sungula ku fuma eYuda.2 Ahaziya a a ri ni malembe ya 22 hi vukhale loko a sungula ku fuma,+ u fume lembe rin’we eYerusalema. Vito ra mana wakwe a ku ri Ataliya+ ntukulu wa Omri.+3 Na yena u fambe etindleleni ta yindlu ya Akabu,+ hikuva mana wakwe+ hi yena la n’wi kuceteleke ku endla hi ndlela yo homboloka.4 A ya emahlweni a endla swo biha ematihlweni ya Yehovha, ku fana ni yindlu ya Akabu, hikuva vona va ve vatsundzuxi+ vakwe endzhaku ka ku fa ka tata wakwe, leswi swi n’wi tiseleke khombo.5 U fambe hi ku landza xitsundzuxo xa vona,+ lerova a famba na Yehorama+ n’wana wa Akabu, hosi ya Israyele ku ya lwa na Hazayele+ hosi ya Siriya eRhamoti-giliyadi,+ laha vacopi va nga tlhava Yehorama.+6 Hiloko a tlhelela eYizriyele+ leswaku a ya tshunguriwa timbanga leti va n’wi handzuleke tona eRhama+ loko a lwa na Hazayele hosi ya Siriya.Loko ku ri Azariya+ n’wana wa Yehorama,+ hosi ya Yuda, u rhelerile a ya vona Yehorama+ n’wana wa Akabu eYizriyele, hikuva a a vabya.+7 Kambe a swi huma eka Xikwembu+ leswaku Ahaziya a wa+ hikwalaho ka leswi a teke eka Yehorama; loko a fika, u fambe+ na Yehorama a ya eka Yehu+ ntukulu wa Nimxi,+ loyi Yehovha a n’wi toteke+ leswaku a herisa yindlu ya Akabu.+8 Kuteloko Yehu a ve ni njhekanjhekisano ni yindlu ya Akabu,+ u kume tihosana ta Yuda ni vana va vamakwavo va Ahaziya,+ vatirheli va Ahaziya, hiloko a va dlaya.+9 Kutani a famba a ya lava Ahaziya, eku heteleleni va n’wi khoma,+ tanihi leswi a a tumbele eSamariya,+ va n’wi tisa eka Yehu. Hiloko va n’wi dlaya, va n’wi lahla,+ hikuva va te: “I ntukulu wa Yehoxafati,+ loyi a laveke Yehovha hi mbilu yakwe hinkwayo.”+ A a nga ha ri kona un’wana endlwini ya Ahaziya loyi a a ta va ni matimba ya mfumo.10 Loko ku ri Ataliya+ mana wa Ahaziya, a vona leswaku n’wana wakwe u file. Hiloko a suka a yima a lovisa vana hinkwavo va vuhosi bya yindlu ya Yuda.+11 Kambe, Yehoxabati+ n’wana wa hosi wa nhwanyana u teke Yehowaxi+ n’wana wa Ahaziya, a n’wi yiva exikarhi ka vana va hosi lava a va ta dlayiwa, a n’wi veka yena ni wansati la n’wi wundlaka ekamareni ra le ndzeni ra xilawu. Kutani Yehoxabati n’wana wa Hosi Yehorama,+ nsati wa Yoyada+ lowa muprista, (hikuva yena a a ri makwavo wa xisati wa Ahaziya,) a n’wi tumbeta hikwalaho ka Ataliya, a nga n’wi dlayanga.+12 A tshama na vona a tumbetiwile endlwini ya Xikwembu xa ntiyiso ku ringana malembe ya tsevu,+ hi nkarhi lowu Ataliya a a ri hosi ya xisati+ etikweni.+


text:
Vugandzeri Bya Ndyangu—Xana U Nga Byi Endla Byi Tsakisa Swinene?
Tatana un’wana wa le Brazil u ri: “Hi nkarhi wa Vugandzeri bya Ndyangu bya nimadyambu hi va ni mabulo lama tsakisaka, lerova loko ndzi nga wu byeli ndyangu wa mina leswaku swi ringene, hakanyingi hi kala hi byi heta nivusiku.” Le Japani nhloko yin’wana ya ndyangu yi vula leswaku n’wana wa yona wa mufana wa malembe ya khume u tikomba a nga ri na mhaka na nkarhi naswona u lava leswaku va ya emahlweni va dyondza. Ha yini? Tata wa yena u ri: “Vugandzeri bya ndyangu bya n’wi khutaza naswona sweswo swi n’wi endla leswaku a tsaka.”
Entiyisweni a hi vana hinkwavo byi va khutazaka naswona van’wana swi nga ha endleka va nga byi tsakeli vugandzeri bya ndyangu. Kambe ha yini va nga byi tsakeli? Tatana un’wana wa le Togo u ri: “Ku gandzela Yehovha a swi fanelanga swi phirha.” Loko swi phirha, xana swi nga endleka ku ri hikwalaho ka ndlela leyi vugandzeri bya ndyangu byi endliwaka ha yona? Mindyangu yo tala yi xiye leswaku vugandzeri bya ndyangu byi nga ha va “ntsako lowu heleleke,” hilaha buku ya Esaya yi vulaka hakona malunghana ni Savata.—Esa. 58:13, 14.
Vatatana lava nga Vakreste va swi xiya leswaku loko mindyangu ya vona yi ta tsakela vugandzeri bya ndyangu, yi fanele yi titwa yi ntshunxekile eka byona. Ralf la nga ni vana vanharhu va vanhwanyana ni mufana un’we u vula leswaku vugandzeri bya vona bya ndyangu byi fana ni loko va tidyela mabulo; un’wana ni un’wana wa katseka eka byona. Entiyisweni, minkarhi yin’wana swi nga ha tika ku endla leswaku ndyangu hinkwawo wu byi tsakela naswona wu katseka. Manana un’wana u ri: “A hi minkarhi hinkwayo ndzi vaka ni matimba yo endla leswaku vugandzeri bya ndyangu byi tsakisa hilaha a ndzi ta lava ku endla hakona.” Xana u nga swi kota ku hlula xihinga xolexo?
KU PFUMELELANA NI SWIYIMO NI KU ENDLA SWILO SWO HAMBANA-HAMBANA
Tatana un’wana wa le Jarimani la nga ni vana vambirhi u ri: “Hi fanele hi pfumelelana ni swiyimo.” Natalia, manana la nga ni vana vambirhi u ri: “Nchumu wa nkoka swinene endyangwini wa hina i ku endla swilo swo hambana-hambana minkarhi hinkwayo hi nkarhi wa vugandzeri bya ndyangu.” Mindyangu yo tala yi avanyisa vugandzeri bya yona bya ndyangu hi swiphemu swo hlayanyana. Cleiton, tatana wa vana vambirhi lava nga le malembeni ya kondlo-a-ndzi-dyi wa le Brazil, u ri: “Sweswo swi endla leswaku dyondzo ya ndyangu yi tsakisa naswona hinkwavo endyangwini va katseka.” Loko vatswari va avanyisa minkarhi leyi ku dyondziwaka ha yona, swi nga va pfuna ku khathalela swilaveko swa n’wana ha un’we loko va siyana swinene hi malembe. Vatswari va nga vulavula hi swilaveko swa xirho ha xin’we xa ndyangu naswona va nga pfumelelana ni swiyimo loko va hlawula rungula leri nga ta tlhuvutsiwa ni endlelo leri va nga ta ri tirhisa.
I yini leswi mindyangu yin’wana yi swi endlaka leswaku yi va ni swilo swo hambana-hambana swo swi endla? Yin’wana yi sungula vugandzeri bya yona bya ndyangu hi ku yimbelelela Yehovha tinsimu. Juan wa le Mexico u ri: “Swi endla hi va exiyin’weni lexinene swi tlhela swi endla leswaku mianakanyo ya hina yi lunghekela ku twisisa rungula leri hi nga ta ri dyondza.” Ndyangu wakwe wu hlawula tinsimu leti fambisanaka ni rungula leri wu ri hlawuleke leswaku wu bula ha rona madyambu wolawo.
Mindyangu yo hlayanyana yi hlaya xiphemu xo karhi xa Bibele swin’we. Leswaku va endla swilo swo hambana-hambana, xirho ha xin’we xa ndyangu xi yimela vanhu vo karhi lava boxiweke eka xiphemu xa le Bibeleni lexi va hlayaka eka xona. Tatana un’wana wa le Japani wa pfumela leswaku yena “eku sunguleni a swi n’wi tikela ku hlaya hi ndlela yoleyo.” Kambe vana va yena vambirhi va majaha a va tsaka loko va vona vatswari va vona va tsakela ku endla swo karhi na vona. Mindyangu yin’wana yi tlanga mintlangu ya timhaka ta le Bibeleni. Roger, tatana wa vana vambirhi va majaha wa laha Afrika Dzonga u ri: “Hakanyingi [vana] va vona swilo leswi hina vatswari hi nga swi vonangiki eka rungula ra le Bibeleni.”
Ndlela yin’wana yo endla swilo swo hambana-hambana i ku endla ntirho wo karhi swin’we, tanihi ku aka ngalava leyi fanaka ni ya Nowa kumbe tempele leyi fanaka ni ya Solomoni. Mintirho yo tano yi lava leswaku ku endliwa ndzavisiso lowu nga tsakisaka. Hi xikombiso, ekamareni ro tshama eka rona ra ndyangu wun’wana wa le Asia a ku ri ni xinhwanyetana xa malembe ya ntlhanu xi ri ni vatswari va xona ni kokwa wa xona wa xisati. A va ri karhi va endla bodo ya ntlangu lowu a wu sekeriwe eka maendzo ya muapostola Pawulo ya vurhumiwa. Mindyangu yin’wana yi endle bodo ya mintlangu leyi sekeriweke eka rungula leri kumekaka ebukwini ya Eksoda. Donald wa le Togo la nga ni malembe ya 19 u vula leswaku ku endla swilo swo hambana-hambana “swi endle leswaku vugandzeri bya hina bya ndyangu byi tsakisa naswona swi tise ku cinca endyangwini wa ka hina.” Xana u nga anakanya hi swilo leswi nga ta endla leswaku vugandzeri bya n’wina bya ndyangu byi tsakisa swinene?
KU LUNGHISELELA I SWA NKOKA
Hambileswi ku endla swilo swo hambana-hambana ni ku pfumelelana ni swiyimo swi endlaka vugandzeri bya ndyangu byi tsakisa, kambe leswaku byi dyondzisa swi lava leswaku hinkwenu mi lunghiselela. Minkarhi yin’wana vana va karhala, hikwalaho vatatana va fanele va anakanyisisa ka ha ri emahlweni hi rungula leri hlawuriweke va tlhela va tinyika nkarhi wo lunghiselela kahle. Tatana un’wana u ri: “Loko ndzi lunghiselerile un’wana ni un’wana wa vuyeriwa swinene hi leswi hi swi dyondzaka.” Tatana un’wana wa le Jarimani u byela ndyangu wakwe ka ha ri emahlweni leswi va nga ta bula ha swona eka mavhiki lama nga ta landzela. Tatana un’wana wa le Benin la nga ni vana va tsevu lava nga si fikaka emalembeni ya kondlo-a-ndzi-dyi, loko a hlela leswaku eka vugandzeri bya ndyangu ku hlaleriwa DVD leyi sekeriweke eBibeleni, u va nyika swivutiso swa yona ka ha ri ni nkarhi. Hakunene ku lunghiselela swi endla leswaku vugandzeri bya hina bya ndyangu byi vuyerisa.
Loko ndyangu wu tiva leswi ku nga ta buriwa ha swona ka ha ri emahlweni, wu nga bula ha swona exikarhi ka vhiki, xisweswo wu lunghekela dyondzo yoleyo. Naswona loko un’wana ni un’wana a ri ni xiavelo, u ta swi xiya leswaku na yena wa katseka eka vugandzeri byolebyo bya ndyangu.
TIKARHATELENI KU VA NI DYONDZO YA NDYANGU NKARHI NA NKARHI
Mindyangu yo tala swa yi tikela ku va ni dyondzo ya ndyangu nkarhi na nkarhi.
Vatatana vo tala va boheka ku tirha tiawara to tala leswaku va wundla mindyangu ya vona. Hi xikombiso, tatana un’wana wa le Mexico u huma ekaya hi awara ya tsevu nimixo ivi a vuya hi awara ya nhungu nivusiku. Ku tlula kwalaho, minkarhi yin’wana swi nga ha lava leswaku nkarhi wa Vugandzeri bya Ndyangu wu cinciwa hikwalaho ka xiendlakalo xin’wana xa swilo swa moya, xo tanihi ku endzeriwa hi mulanguteri wa xifundzha kumbe ntsombano wa muganga.
Nilokoswiritano, hi fanele hi tiyimisela ku va ni vugandzeri bya ndyangu nkarhi na nkarhi. Loïs wa le Togo la nga ni malembe ya 11 u vula leswi malunghana ni ku tiyimisela ka ndyangu wa ka vona: “Hambileswi minkarhi yin’wana hi bohekaka ku sungula vugandzeri bya hina bya ndyangu nivusiku hikwalaho ka swilo swo karhi leswi endlekeke ninhlikanhi, kambe hi va na byona nkarhi na nkarhi.” Swa twisiseka leswi mindyangu yin’wana yi vaka ni vugandzeri bya yona bya ndyangu eku sunguleni ka vhiki. Loko ko tshuka ku va ni xiendlakalo lexi nga languteriwangiki, yi nga kota ku va ni vugandzeri bya ndyangu hi nkarhi wun’wana vhiki rolero.
Hilaha vito leri ra “vugandzeri bya ndyangu” ri kombisaka hakona, i xiphemu xa vugandzeri bya wena bya Yehovha. Swirho hinkwaswo swa ndyangu wa wena a swi tisele Yehovha “swinkunzana swa milomu ya [swona]” vhiki na vhiki. (Hos. 14:2) Naswona onge nkarhi wolowo wu nga va wo tsakisa eka xirho xin’wana ni xin’wana xa ndyangu, “hikuva ntsako wa Yehovha i khokholo ra n’wina.”—Neh. 8:9, 10.


text:
Ku Pfuna Lava Pfumalaka
“Loyi a nga ni tihlo leri nga ni musa u ta katekisiwa, hikuva u nyike xisiwana swakudya swakwe.”—SWIVURISO 22:9.
Lexi endlaka van’wana va tlangela Khisimusi.
Leswi Yesu a pfuneke swisiwana, lava vabyaka ni lava xanisekaka, van’wana va lava ku landzela xikombiso xakwe. Va anakanya leswaku nkarhi wa kahle wo va va endla sweswo i nkarhi wa Khisimusi, lowu minhlangano leyi hlengeletaka mali yo pfuna vanhu lava pfumalaka yi tikarhatelaka ku hlengeleta minhlengo.
Ha yini ku ri xiphiqo?
Hi nkarhi wa Khisimusi, vanhu vo tala va va va khomekile hi ku xava, ku tihungasa ni ku endzela maxaka ni vanghana. Swilo sweswo hinkwaswo swi va endla va nga ha vi na wona nkarhi, matimba kumbe mali yo pfuna swisiwana, handle ka loko va nyikela mali eka minhlangano leyi hlengeletaka mali yo pfuna lava pfumalaka.
Hi yihi milawu ya Bibele leyi nga pfunaka?
“U nga tshuki u ala ku va endlela leswinene lava swi va lulameleke, loko swi ri ematimbeni ya voko ra wena ku swi endla.” (Swivuriso 3:27) Swisiwana, lava nga ni ndlala ni lava xanisekaka a va xaniseki ntsena hi Khisimusi. Loko u vona leswaku munhu wo karhi u lava mpfuno naswona “swi ri ematimbeni ya voko ra wena” ku n’wi pfuna, ha yini u yimela ku n’wi pfuna hi Khisimusi? Musa ni swiendlo swa wena swi ta katekisiwa.
“Siku rin’wana ni rin’wana ro sungula evhikini, un’wana ni un’wana wa n’wina a a veke swo karhi etlhelo endlwini ya yena a swi hlayisa, hi ku ya hilaha a fuweke hakona.” (1 Vakorinto 16:2) Muapostola Pawulo u nyike Vakreste vo sungula lava a va lava ku pfuna swisiwana ndzayo yoleyo. Xana u nga vekela etlhelo mali kumbe u hlela mali leyi u nga yi nyikaka vanhu kumbe nhlangano lowu tirhisaka mali ya wona hi ndlela leyinene? Hi ndlela yoleyo, u ta tiyiseka leswaku u khathalela lava pfumalaka loko hi hala tlhelo u ri karhi u nyikela leswi u nga swi kotaka.
“Mi nga rivali ku endla leswinene ni ku avelana swilo ni van’wana, hikuva Xikwembu xi tsakisiwa swinene hi switlhavelo swo tano.” (Vaheveru 13:16) Xiya leswaku handle ko “avelana swilo ni van’wana,” hi fanele hi tsundzuka “ku endla leswinene” kumbe ku pfuna van’wana. Hi xikombiso, vatswari lava tlhariheke va dyondzisa vana va vona leswaku va pfuna vanhu lava kuleke hi mintirho ya siku ni siku; va khutaza lava vabyaka hi ku va rhumela khadi, ku va endzela, kumbe ku va bela riqingho; ni ku khathala hi vana van’wana lava nga swisiwana kumbe lava lamaleke. Hikwalaho ka sweswo, vana va dyondza ku va lava hananaka nkarhi hinkwawo.
Vatswari lava tlhariheke va dyondzisa vana va vona leswaku va pfuna vanhu lava kuleke, lava vabyaka ni vana van’wana lava nga swisiwana kumbe lava lamaleke. Hikwalaho ka sweswo, vana va dyondza ku va lava hananaka nkarhi hinkwawo


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 10:1-12
10 “Endlani swikombelo swa n’wina swa mpfula eka Yehovha,+ enkarhini wa mpfula ya ximun’wana,+ eka Yehovha loyi a endlaka mapapa ya xidzedze,+ loyi a endlaka leswaku ma nisa mpfula,+ eka ximila xin’wana ni xin’wana enhoveni.+2 Hikuva titerafimi+ ti vulavule swa masalamusi; kasi loko ku ri vangoma, va vone xivono xa mavunwa,+ va tshamela ku vula milorho leyi yi nga pfuniki nchumu, va ringeta ku chavelela hi ndlela ya hava.+ Kunene, hi yona mhaka leyi va nga ta suka ku fana ni ntlhambi;+ va ta xaniseka hikwalaho ko pfumala murisi.+3 “Ku hlundzuka ka mina ku ve kukulu eka varisi,+ naswona varhangeri lava va fanaka ni timbuti+ va ta tihlamulela eka mina;+ hikuva Yehovha wa mavuthu u hundzuluxele nyingiso wakwe entlhambini wa yena,+ ku nga yindlu ya Yuda, naswona u yi endle yi fana ni hanci+ yakwe leyi nga ni xindzhuti enyimpini.4 Murhangeri u huma eka yena,+ mufumi la pfunaka u huma eka yena,+ vurha bya nyimpi byi huma eka yena;+ eka yena ku huma un’wana ni un’wana la nyikaka van’wana ntirho,+ hinkwavo ka vona.5 Va fanele va fana ni vavanuna va matimba+ lava va kandziyelaka ndzhope wa le switarateni enyimpini.+ Va fanele va lwa nyimpi, hikuva Yehovha u na vona;+ vagadi va tihanci va ta khomiwa hi tingana.+6 Yindlu ya Yuda ndzi ta yi endla yi tlakuka, ni yindlu ya Yosefa ndzi ta yi ponisa.+ Ndzi ta va nyika vutshamo, hikuva ndzi ta va komba tintswalo;+ va ta fana ni lava ndzi nga va cukumetangiki;+ hikuva hi mina Yehovha Xikwembu xa vona, ndzi ta va hlamula.+7 Vanhu va Efrayimi va fanele va fana ni munhu wa matimba,+ mbilu ya vona yi fanele yi tsaka, ku fana niloko yi tsakisiwe hi vhinyo.+ Vana va vona va ta vona, kunene va tsaka;+ mbilu ya vona yi ta tsakela Yehovha.+8 “‘Ndzi ta va bela noti,+ ndzi va hlengeleta; hikuva, kunene ndzi ta va kutsula,+ va fanele va tala, ku fana ni lava va teleke.+9 Ndzi ta va haxa exikarhi ka vanhu ku fana ni mbewu,+ va ta ndzi tsundzuka va ri etindhawini ta le kule;+ va fanele va hanya swin’we ni vana va vona, va vuya.+10 Ndzi fanele ndzi va vuyisa ku suka etikweni ra Egipta;+ naswona ndzi ta va hlengeleta ku suka eAsiriya;+ naswona ndzi ta va tisa etikweni ra Giliyadi+ na Lebanoni, a va nge kumeriwi ndhawu.+11 U fanele a tsemakanya lwandle hi maxangu;+ u fanele a ba magandlati elwandle,+ naswona vuento hinkwabyo bya Nayili byi fanele byi oma.+ Kutani ku tinyungubyisa ka Asiriya ku fanele ku yisiwa ehansi,+ ni nhonga ya vuhosi+ ya Egipta yi fanele yi suka.+12 Ndzi ta va endla lava tlakukeke eka Yehovha,+ va ta famba-famba evitweni ra yena,’+ ku vula Yehovha.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 92:1-15
Miloti, risimu ra siku ra savata.92 I swinene ku nkhensa Yehovha+Ni ku yimbelelela vito ra wena miloti, Wena La nge Henhla-henhla;+2 Ku vulavula hi musa wa wena wa rirhandzu+ nimixoNi hi ku tshembeka ka wena nivusiku,+3 Hi xichayachayana xa switende swa miluko ya khume ni hi haripa,+Hi ku tlanga vuyimbeleri hi haripa.+4 Oho Yehovha, u ndzi tsakisile hikwalaho ka ntirho wa wena;Ndzi huwelela hi ku tsaka hikwalaho ka mintirho ya mavoko ya wena.+5 I yikulu swinene mintirho ya wena, Wena Yehovha!+Miehleketo ya wena yi entile swinene.+6 Ku hava munhu la nga anakanyiki la nga yi tivaka,+Ku hava munhu la nga xihunguki la nga swi twisisaka leswi.+7 Loko lavo homboloka va hluka ku fana ni ximila+Ni vanhu hinkwavo lava hanyaka hi swo biha va rhumbuka,Va swi endlela leswaku va ta loviseriwa makumu.+8 Kambe u tlakukile hilaha ku nga riki na makumu, Wena Yehovha.+9 Hikuva waswivo, valala va wena, Wena Yehovha,+Hikuva waswivo, valala va wena va ta lova;+Hinkwavo lava hanyaka hi swo biha va ta hambanisiwa.+10 Kambe u ta tlakusa rimhondzo ra mina ku fana ni ra nkunzi yo leva;+Ndzi ta tixarha hi mafurha lamantshwa.+11 Tihlo ra mina ri ta languta swirha swa mina;+Tindleve ta mina ti ta twa leswi vuriwaka hi lava va ndzi pfukelaka, vaendli va leswo biha.12 Lowo lulama u ta rhumbuka ku fana ni murhi wa ncindzu;+U ta kula ku fana ni mukedari eLebanoni.+13 Lava va byariweke endlwini ya Yehovha,+Va ta rhumbuka eswivaveni swa Xikwembu xa hina.+14 Va ta hambeta va humelela niloko va ri timpunga,+Va ta hambeta va nyuhela va va vantshwa,+15 Va vula leswaku Yehovha u lulamile.+I Ribye+ ra mina, eka yena a xi kona lexi nga lulamangiki.+


text:
XALAMUKA! AUGUST 2015
Tisele Ta Miri Ti Ni Rungula Ro Tala Ku Fana Ni Layiburari
Ku tshuburiwa ka xivumbeko xa DNA swi hi pfuna leswaku hi twisisa vutomi ku antswa.
Tisele Ta Miri Ti Ni Rungula Ro Tala Ku Fana Ni Layiburari
I yini lexi nga endlaka leswaku van’wasayense lava xiximekaka va tshika dyondzo ya vona ku tiendlekela ka swilo?
Ku Dyondzisa Vana Ku Tikhoma
Loko u nyika vana va wena xin’wana ni xin’wana lexi va xi lavaka, a wu n’wi dyondzisi mahanyelo lamanene.
Dyondzo Ya Bibele Yi Pfuna Ku Dyondza Ku Hlaya Ni Ku Tsala
Josefina a a ri ni malembe ya 101 loko a tsarisa eka dyondzo leyi endliwaka hi Timbhoni ta Yehovha. Xana u swi kotise ku yini?
Ku Lehisa Mbilu
Xana Bibele yi ni swipimelo emhakeni ya ku lehisa mbilu?
U Khomelele Eka Leswi A Pfumelaka Eka Swona
Song Hee Kang u swi kotile ku langutana ni xiyimo lexi nga ni khombo xa rihanyo, loko a ri ni malembe ya 14.
Tigere Ta Xitsotswana Lexi Vuriwaka Issus
Tigere leti i ta nkoka hikuva hi tona ti endlaka leswaku xitsotswana lexi xi kota ku tlula hi matimba.
Swin'wana Leswi Nga Kona Eka Website Leyi
Leswi Vantshwa Va Swi Vulaka Hi Ku Khathalela Rihanyo
Xana swa ku tikela ku dya swakudya leswi nga ni rihanyo ni ku endla vutiolori? Eka vhidiyo leyi, vantshwa van’wana va vula leswi va swi endlaka leswaku va va ni rihanyo lerinene.
Yingisa Vatswari Va Wena
Ha yini swi ri swa nkoka ku yingisa vatswari va wena? Vona vhidiyo leyi ya tipopayi ivi u kuma tinhlamulo ta kona swin’we na Kalebe.


text:
MAHANYELO YA VAKRESTE
Amukela Vaendzi
Hi March 23, ku languteriwe vaendzi va kwalomu ka 12 wa timiliyoni kumbe ku tlula leswaku va va kona eXitsundzuxweni. Xivulavuri xi ta nyikela vumbhoni lebyikulu loko xi ri karhi xi vulavula hi nyiko ya Yehovha ya nkutsulo ni hi mikateko yin’wana ya le nkarhini lowu taka leyi nga ta kumiwa hi vanhu! (Esa 11:6-9; 35:5, 6; 65:21-23; Yh 3:16) Kambe, a hi xivulavuri ntsena lexi nga ta nyikela vumbhoni eka xiendlakalo lexi xo hlawuleka. Hinkwerhu ka hina hi nga katseka hi ku amukela lava hi endzeleke hi malwandla. (Rhm 15:7) Hi leswi swiringanyeto swin’wana.
Ematshan’weni yo ya tshama u rindzela xiyimiso leswaku xi sungula, amukela vaendzi ni lava holeke u ri karhi u n’wayitela ni ku va xeweta hi ndlela ya xinghana
Loko u ri karhi u langutele ku amukela lava u va rhambeke, tlhela u xiya ni van’wana lava nga ha vaka va rhambiwile hi nkarhi wa tsima ro fambisa swirhambo. Va kombele leswaku va tshama na wena. Hlaya na vona Bibele ni ku yimbelela na vona hi risimu ra wena
Loko nkulumo yi hela, vana ekusuhi na vona leswaku u hlamula swivutiso leswi va nga ha vaka na swona. Loko ku nga ri na nkarhi hikwalaho ka leswi vandlha ri faneleke ri nyika vandlha lerin’wana nkarhi wo khoma Xitsundzuxo, endla malunghiselelo yo endzela munhu yoloye hi xihatla. Loko u nga ri na vuxokoxoko bya yena, u nga ha ku: “Ndzi tsakela ku twa lexi ku tsakiseke hi nongonoko lowu. Ndzi kombela u ndzi nyika tinomboro ta wena ta selfoni.”


text:
Dyondzisa Vana Va Wena
“U Hambete A Namarhela Yehovha”
XANA u tshame u byeriwa leswaku u namarhela nchumu wo karhi?— * Vatswari ni vadyondzisi va nga ha byela vana leswaku va namarhela tidyondzo ta vona. Leswi swi vula leswaku va fanele va ti teka ti ri ta nkoka. Hi lava ku vulavula hi munhu loyi Bibele yi vulaka leswaku u “hambete a namarhela Yehovha,” ku nga Xikwembu xa ntiyiso. Vito ra munhu yoloye i Hezekiya. A hi voneni leswi hi nga swi dyondzaka eka xikombiso xakwe.
Loko a ha ri ntsongo, Hezekiya a a dya mbitsi a xeva hi nhlomulo. Tata wakwe Akazi, loyi a ri hosi ya Yuda u tshike ku tirhela Yehovha. Akazi u sungule ku gandzela swikwembu swa hava loko Hezekiya a ha ri mufana. Akazi u tlhele a dlaya un’wana wa vana vakwe—makwavo wa Hezekiya—kutani a n’wi nyikela tanihi xitlhavelo eka xikwembu lexi a a xi gandzela!
Hambileswi Akazi a yeke emahlweni a ri karhi a endla swilo swo biha, Hezekiya u hambete a yingisa Yehovha. Xana u anakanya leswaku a swi n’wi tikela ku endla tano?— Swi fanele swi n’wi tikerile. Kambe Hezekiya a nga lahlanga thawula! A hi voneni leswaku u swi kotise ku yini ku namarhela Yehovha ni leswaku hina hi nga swi kotisa ku yini.
Hezekiya u dyondze hi vanhu van’wana lava namarheleke Yehovha. Davhida a ku ri un’wana wa vanhu volavo lava endleke tano. Hambileswi Davhida a hanyeke eka madzana ya malembe emahlweni ko va Hezekiya a velekiwa, Hezekiya u kote ku dyondza ha yena eMatsalweni. Davhida u tsale a ku: “Loko tatana na manana vo ndzi tshika, Yehovha u ta ndzi teka.”
Xana wa swi vona leswaku i yini lexi pfuneke Davhida leswaku a yingisa Yehovha?— I ripfumelo rakwe! Davhida a a tiyiseka leswaku loko a yingisa, Yehovha a a ta n’wi pfuna. Davhida a a nga swi kanakani sweswo! Hakunene, ku va Hezekiya a anakanyisise hi Davhida swi n’wi pfune leswaku a namarhela Yehovha hi ku va a N’wi yingisa. Na wena u nga tiyiseka leswaku Yehovha u ta ku pfuna loko u n’wi namarhela hi ku va u n’wi yingisa.
Kambe ku vuriwa yini loko tata wa wena kumbe mana wa wena a nga gandzeli Yehovha?— Xikwembu xi vula leswaku vana va fanele va yingisa vatswari va vona. Kutani na wena u fanele u yingisa vatswari va wena. Hambiswiritano, loko vatswari va wena va ku byela leswaku u endla swilo leswi Xikwembu xi vulaka leswaku u nga swi endli, u nga ha va hlamusela leswaku ha yini u nga taka u nga swi koti ku swi endla. A wu fanelanga u hemba, u yiva kumbe u endla nchumu wun’wana ni wun’wana wo biha lowu Xikwembu xi vulaka leswaku wu bihile, ku nga khathariseki leswaku i mani loyi a ku byelaka leswaku u wu endla. U endla kahle loko u yingisa Xikwembu!
Ku ni swikombiso leswinene leswi hi nga swi tekelelaka. Hezekiya a nga tekelelanga xikombiso xa Davhida ntsena, kambe u tlhele a tekelela xikombiso xa kokwa wakwe Yohatama. Hambileswi Yohatama a feke Hezekiya a nga si velekiwa, Hezekiya u swi kotile ku dyondza ha yena, hilaha na hina hi nga dyondzaka hakona eTibibeleni ta hina namuntlha. Xana u nga tsundzuka swikombiso swin’wana leswinene leswi hi nga swi tekelelaka?—
I ntiyiso leswaku eBibeleni u nga hlaya hi swihoxo swin’wana leswi Hezekiya, Davhida, Yohatama ni vanhu van’wana lava nga hetisekangiki va swi endleke. Kambe vanhu volavo a va rhandza Yehovha, va pfumele swihoxo swa vona kutani va ringeta ku endla leswi nga swinene. Tsundzuka leswaku i Yesu, N’wana wa Xikwembu ntsena loyi a a hetisekile. A hi dyondzeni ha yena kutani hi ringeta ku tekelela xikombiso xakwe.
Hlaya matsalwa lawa eBibeleni ya wena
^ ndzim. 3 Loko u hlayela n’wana, mfungho lowu wu endleriwe ku ku tsundzuxa leswaku u yima, kutani u rindzela leswaku a hlamula xivutiso xa kona.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 25:1-22
Ya Davhida.א [ʼA′leph]25 Oho Yehovha, ndzi tlaku sela moyaxiviri+ wa mina eka wena.ב [Behth]2 Oho Xikwembu xanga, ndzi tshemba+ wena;Onge ndzi nga tshama ndzi nga khomiwi hi tingana.Ndzi kombela leswaku valala va mina va nga khani ha mina.+ג [Gi′mel]3 Naswona a nga kona la ku tshembaka la nga ta khomisiwa tingana.+Va ta khomiwa hi tingana lava xengaka kambe va nga humeleli.+ד [Da′leth]4 Oho Yehovha, ndzi tivise tindlela ta wena;+Ndzi dyondzise mintila+ ya wena.ה [Heʼ]5 Ndzi fambise entiyisweni wa wena, u ndzi dyondzisa,+Hikuva u Xikwembu xanga xa ku ponisa.+ו [Waw]Ndzi tshembe wena siku hinkwaro.+ז [Za′yin]6 Oho Yehovha, tsundzuka tintswalo+ ta wena ni musa wa wena wa rirhandzu,+Hikuva i swa hilaha ku nga riki na makumu.+ח [Chehth]7 U nga swi tsundzuki+ swidyoho swa le vuntshweni bya mina ni leswi ndzi ku pfukeleke ha swona.Ndzi tsundzuke hi ku landza musa wa wena wa rirhandzu,+Hikwalaho ka vunene bya wena, Wena Yehovha.+ט [Tehth]8 Yehovha+ hi lonene naswona u lulamile.Hi yona mhaka leyi a letelaka vadyohi hi ndlela+ leyi.י [Yohdh]9 U ta endla leswaku lavo rhula va famba hi xiboho xakwe xa vuavanyisi,+Lavo rhula u ta va dyondzisa ndlela+ yakwe.כ [Kaph]10 Tindlela hinkwato ta Yehovha i musa wa rirhandzu ni ntiyisoEka lava va hlayisaka ntwanano+ wakwe ni switsundzuxo+ swakwe.ל [La′medh]11 Oho Yehovha,+ hikwalaho ka vito ra wena,U fanele u ndzi rivalela ni xidyoho xa mina, hikuva i xikulu.+מ [Mem]12 I mani sweswi munhu la chavaka Yehovha?+U ta n’wi letela ndlela leyi a faneleke a yi hlawula.+נ [Nun]13 Moyaxiviri wakwe wu ta tshama evuneneni,+Vana vakwe va ta tshama emisaveni.+ס [Sa′mekh]14 Lava va vaka ni xinakulobye na Yehovha hi lava va n’wi chavaka,+Ni ntwanano wakwe, u endla leswaku va wu tiva.+ע [ʽA′yin]15 Mahlo ya mina ma tshama ma ri eka Yehovha,+Hikuva hi yena la humesaka nenge wa mina erikokeni.+פ [Peʼ]16 Hundzuluxela xikandza xa wena eka mina, u ndzi komba tintswalo;+Hikuva ndzi tshama ndzi ri ndzexe naswona ndza xaniseka.+צ [Tsa·dheh′]17 Maxangu ya mbilu ya mina ma andzile;+Ndzi humese+ emaxangwini ya mina.ר [Rehsh]18 Vona ku xaniseka ka mina ni ku karhateka+ ka mina,U ndzi rivalela swidyoho+ swa mina hinkwaswo.19 Vona leswaku valala va mina va tarise ku yini,+Naswona va ndzi venge hi rivengo lerikulu.+ש [Shin]20 Rindza moyaxiviri wa mina u ndzi kutsula.+Ndzi nga khomisiwi tingana, hikuva ndzi tumbele eka wena.+ת [Taw]21 Vutshembeki ni vululami a swi ndzi hlayise,+Hikuva ndzi tshembe wena.+22 Oho Xikwembu, kutsula Israyele emaxangwini+ ya yena hinkwawo.


text:
BULO NI MUAKELANI
Ha Yini Xikwembu Xi Pfumelela Ku Xaniseka?
Bulo leri landzelaka ri kombisa ndlela leyi Mbhoni ya Yehovha yi nga bulaka ha yona ni muakelani. A hi nge Mbhoni ya Yehovha leyi vuriwaka Rirhandzu yi endzele wansati loyi a vuriwaka Vutomi ekaya kakwe.
XANA XIKWEMBU XI TITWA NJHANI LOKO HI XANISEKA?
Rirhandzu: Xewani Vutomi. Ndza tsaka ku ku kuma u ri ekaya.
Vutomi: Na mina ndza tsaka.
Rirhandzu: Enkarhini lowu nga hundza loko ndzi ri laha, hi bule hi ndlela leyi Xikwembu xi titwaka ha yona hi ku xaniseka ka hina. * U vule leswaku leyi i mhaka leyi ku nga khale yi ri karhi yi ku karhata, ngopfu-ngopfu endzhaku ka loko mana wa wena a vaviseke eka mhangu ya movha. Ndzi nga si rivala, u pfuke njhani mhani wa wena?
Vutomi: Masiku man’wana a nga tipfuxi kahle. Kambe namuntlha u pfukile.
Rirhandzu: Ndza tsaka ku twa sweswo. Ndza tshemba leswaku swa tika hakunene ku langutana ni xiyimo xexo.
Vutomi: Ina, swa tika. A ndzi tivi leswaku u ta xaniseka ku fikela rini.
Rirhandzu: Vanhu vo tala va titwa hi ndlela yoleyo. Kumbexana wa ha tsundzuka leswaku loko hi ku endzerile enkarhini lowu nga hundza, ndzi ku vutisile leswaku ha yini Xikwembu xi pfumelela leswaku vanhu va ya emahlweni va xaniseka loko ku ri hileswaku xi ni matimba ya ku ku herisa.
Vutomi: Ina, ndza tsundzuka.
Rirhandzu: Loko ndzi nga si ku hlamula hi ku tirhisa Bibele, a hi pfuxete tinhla ti nga ri tingani leti hi buleke ha tona.
Vutomi: Swi lulamile.
Rirhandzu: Xo sungula, hi dyondze hi ta wanuna wo tshembeka wa le minkarhini ya ku tsariwa ka Bibele loyi na yena a a lava ku tiva leswaku ha yini Xikwembu xi pfumelela ku xaniseka. Kambe Xikwembu a xi n’wi solanga hikwalaho ka sweswo kumbe xi n’wi byela leswaku a a fanele a va ni ripfumelo leri tiyeke.
Vutomi: A ndzi nga si tshama ndzi yi twa mhaka yoleyo.
Rirhandzu: Hi tlhele hi dyondza leswaku Yehovha Xikwembu a nga tsaki loko hi xaniseka. Hi xikombiso, Bibele yi vula leswaku loko vanhu vakwe va ri emaxangwini, “na yena a a ri emaxangwini.” * Xana a swi ku chaveleli ku tiva leswaku Xikwembu xa ku tiva swinene ku xaniseka ka hina?
Vutomi: Swa ndzi chavelela.
Rirhandzu: Xo hetelela, hi pfumelelane hileswaku tanihi leswi Muvumbi wa hina a nga ni matimba lamakulu, nkarhi wun’wana ni wun’wana a nga swi kota ku nghenelela a herisa ku xaniseka ka hina.
Vutomi: Sweswo hi swona leswi ndzi nga swi twisisiki. Ha yini Xikwembu xi pfumelela swilo leswi hinkwaswo swo biha swi humelela loko ku ri hileswaku xi ni matimba yo swi herisa?
I MANI LOYI A A VULAVULA NTIYISO?
Rirhandzu: Leswaku hi kuma nhlamulo ya xivutiso xa wena, a hi pfule buku yo sungula ya Bibele, ku nga Genesa. Xana u yi toloverile mhaka leyi vulavulaka hi Adamu na Evha ni hi ta mbhandzu lowu yirisiweke?
Vutomi: Ina, ndzi yi dyondze exikolweni xa Sonto. Xikwembu xi va byele leswaku va nga dyi eka murhi wo karhi, kambe a va yingisanga.
Rirhandzu: U vurisile. Kutani a hi bule hileswi endleke leswaku Adamu na Evha va dyoha. Sweswo hi swona leswi endlaka leswaku hi xaniseka. Ndzi kombela u hlaya Genesa ndzima 3, ndzimana 1 ku ya eka 5?
Vutomi: Swi lulamile. “Nyoka a yi ri ni vuxiyaxiya ngopfu ku tlula swivandzana hinkwaswo swa nhova leswi Yehovha Xikwembu a swi endleke. Kutani yi ku eka wansati: ‘Xana hakunene i ntiyiso leswaku Xikwembu xi vule leswaku mi nga tshuki mi dya eka murhi wun’wana ni wun’wana wa ntanga?’ Hiloko wansati a ku eka nyoka: ‘Mbhandzu wa mirhi ya ntanga hi nga dya. Kambe loko ku ri ku dya mbhandzu wa murhi lowu nga exikarhi ka ntanga, Xikwembu xi te: “Mi nga tshuki mi dya eka wona, e-e, mi nga tshuki mi wu khumba leswaku mi nga fi.”’ Hiloko nyoka yi ku eka wansati: ‘Entiyisweni mi nga ka mi nga fi. Hikuva Xikwembu xi tiva leswaku siku mi nga ta dya eka wona, mahlo ya n’wina ma ta pfuleka kutani mi ta fana ni Xikwembu, mi ta tiva leswinene ni leswo biha.’”
Rirhandzu: U hlaye kahle. A hi bulenyana hi tindzimana leti. Xo sungula, xiya leswaku nyoka yi vulavule ni wansati, ku nga Evha. Ndzimana yin’wana ya Bibele yi kombisa leswaku Sathana Diyavulosi hi yena loyi a vulavuleke na Evha hi ku tirhisa nyoka. * Sathana u vutise Evha malunghana ni murhi lowu Xikwembu xi va leriseke leswaku va nga dyi eka wona. Xana u swi xiyile leswaku Xikwembu xi vule leswaku a ku ta endleka yini eka Adamu na Evha loko vo dya eka murhi wolowo?
Vutomi: Xi vule leswaku va ta fa.
Rirhandzu: U be kona. Endzhaku ka sweswo, Sathana u sungule ku hehla Xikwembu. Xiya leswi a swi vuleke, u te: “Entiyisweni mi nga ka mi nga fi.” Sathana a a vula leswaku Xikwembu i muhembi!
Vutomi: Ndza sungula ku twa mhaka yoleyo.
Rirhandzu: Kutani loko Sathana a vula leswaku Xikwembu i muhembi, u pfuxe mhaka leyikulu leyi a swi ta lava nkarhi leswaku yi lulamisiwa. Wa swi twisisa ke?
Vutomi: A ndzi swi twisisi kahle.
Rirhandzu: Inge ndzi swi veka hi ndlela leyi. A hi nge siku rin’wana ndzi ta eka wena kutani ndzi ku byela leswaku ndzi ni matimba ku ku tlula. Xana u nga swi kombisa njhani leswaku a swi tano?
Vutomi: Kumbexana u nga ha endla swo karhi ku kombisa leswaku u ni matimba ku ndzi tlula.
Rirhandzu: U tiyisile. Kumbexana hi nga ha hlawula nchumu wo tika kutani hi vona leswaku i mani exikarhi ka hina loyi a nga kotaka ku wu tlakula. Sweswo swi ta kombisa leswaku i mani loyi a nga ni matimba ku tlula un’wana.
Vutomi: Ndza swi twisisa.
Rirhandzu: Kambe a hi nge ematshan’weni yo ku byela leswaku ndzi ni matimba ku ku tlula, ndzi ku byela leswaku ndzi tshembeke ku ku tlula? Leswaku mhaka yoleyo yi lulamisiwa swi ta tika, a hi swona ke?
Vutomi: U vurisile.
Rirhandzu: Phela ku tshembeka a hi nchumu lowu nga kombisiwaka hi matimba.
Vutomi: U be kona.
Rirhandzu: Ndlela yin’we ntsena yo lulamisa xiphiqo xolexo a ku ta va ku pfumelela nkarhi lowu ringaneke wu hundza, ku endlela leswaku vanhu van’wana va hi languta havumbirhi bya hina kutani va vona leswaku i mani loyi a nga tshembeka ku tlula un’wana.
Vutomi: Sweswo swa twisiseka.
Rirhandzu: Sweswi a hi tlhele hi kambisisa rungula leri nga eka Genesa. Xana Sathana u vule leswaku u ni matimba ku tlula Xikwembu?
Vutomi: Doo!
Rirhandzu: Loko a lo vula sweswo Xikwembu a xi ta va xi nambe xi n’wi kombisa leswaku u hoxile. Ematshan’weni ya sweswo, Sathana u vule leswaku u tshembeke ku tlula Xikwembu. Entiyisweni, u byele Evha a ku: ‘Xikwembu xa mi xisa, kambe mina ndzi mi byela ntiyiso.’
Vutomi: Mhaka leyi ya tsakisa.
Rirhandzu: Xikwembu a xi swi tiva leswaku ndlela leyinene yo lulamisa xiphiqo xexo a ku ri ku pfumelela nkarhi wo karhi wu hundza. Eku heteleleni, a swi ta va erivaleni leswaku i mani loyi a vulavulaka ntiyiso ni loyi a vulavulaka mavunwa.
MHAKA YA NKOKA
Vutomi: Loko Evha a fa, xana sweswo a ku vanga vumbhoni bya leswaku Xikwembu a xi vulavula ntiyiso?
Rirhandzu: Ina, ku ve byona. Kambe xihehlo xa Sathana a xi katsa timhaka to tala. A hi tlhele hi languta ndzimana 5. Hi swihi swin’wana leswi Sathana a swi byeleke Evha?
Vutomi: U vule leswaku loko a dya mbhandzu, mahlo yakwe a ma ta pfuleka.
Rirhandzu: I ntiyiso, u tlhele a vula leswaku a a ta ‘fana ni Xikwembu, a tiva leswinene ni leswo biha.’ Kutani Sathana u vule leswaku Xikwembu a xi nga swi lavi leswaku vanhu va tiphina.
Vutomi: Wa vurisa.
Rirhandzu: Kutani marito wolawo na wona a ku ri xihehlo lexikulu.
Vutomi: Ha yini u vula tano?
Rirhandzu: Hi ku vula sweswo, Sathana a a vula leswaku Evha swin’we ni vanhu hinkwavo a va ta tiphina handle ko fumiwa hi Xikwembu. Eka xihehlo lexi, Yehovha a a swi tiva leswaku ndlela leyinene yo xi lulamisa a ku ri ku tshika Sathana a tiendlela ku rhandza. Kutani Xikwembu xi pfumelele Sathana leswaku a fuma misava leyi ku ringana nkarhi wo karhi. Hi swona leswi endlaka hi vona ku xaniseka konghasi laha misaveni—hikuva Sathana hi yena mufumi wa misava leyi. * Kambe hi lawa mahungu yo tsakisa.
Vutomi: Hi wahi mahungu ya kona?
Rirhandzu: Bibele yi dyondzisa tidyondzo leti timbirhi leti tsakisaka malunghana ni Xikwembu. Yo sungula yi kombisa leswaku Yehovha wa karhateka loko hi xaniseka. Hi xikombiso, a hi bule hi marito ya Hosi Davhida lama nga eka Pisalema 31:7. Davhida u xaniseke swinene evuton’wini byakwe, kambe xiya leswaku a a swi kota ku khongela eka Xikwembu. Ndzi kombela u hlaya ndzimana yoleyo.
Vutomi: Swi lulamile. Yi ri: “Ndzi ta tsaka ndzi tsakisisa hi musa wa wena wa rirhandzu, hileswi u voneke ku xaniseka ka mina; wa ma tiva maxangu ya moya-xiviri wa mina.”
Rirhandzu: Kutani hambileswi Davhida a a xaniseka, u chavelelekile hi ku tiva leswaku Yehovha u swi vone hinkwaswo leswi a swi n’wi humelela. Xana a swi ku chaveleli ku tiva leswaku Yehovha u swi vone hinkwaswo leswi a va langutane na swona, hambi ku ri swiphiqo swa hina leswi vanhu van’wana va nga ha vaka va nga swi twisisi hi ku helela?
Vutomi: Swa ndzi chavelela.
Rirhandzu: Dyondzo ya vumbirhi leyi tsakisaka i ya leswaku Xikwembu a xi nge swi pfumeleli leswaku hi xaniseka hilaha ku nga heriki. Bibele yi dyondzisa leswaku ku nga ri khale xi ta herisa vulawuri byo homboloka bya Sathana. Xi ta swi herisa hi ku helela swilo hinkwaswo swo biha leswi humeleleke, ku katsa ni maxangu lawa wena ni mhani wa wena mi langutaneke na wona. Xana ndzi nga tlhela ndzi vuya vhiki leri taka ndzi ta bula na wena hileswaku ha yini hi nga tiyisekaka leswaku ku nga ri khale Xikwembu xi ta herisa ku xaniseka hinkwako? *
Vutomi: U nga tlhela u vuya.
Xana ku ni mhaka yo karhi eBibeleni leyi u tshameke u tivutisa yona? Xana ku ni leswi u lavaka ku swi tiva hi tidyondzo to karhi ni leswi Timbhoni ta Yehovha ti swi pfumelaka? Loko swi ri tano, u nga kanakani ku ti vutisa loko u hlangana na tona. Ti ta swi tsakela ku ku pfuna.
^ ndzim. 7 Hlaya xihloko lexi nge “Bulo Ni Muakelani—Xana Xikwembu Xa Khathala Loko Hi Xaniseka?” lexi nga eka nkandziyiso wa magazini lowu wa July 1, 2013.
^ ndzim. 17 Vona Esaya 63:9.
^ ndzim. 26 Vona Nhlavutelo 12:9.
^ ndzim. 61 Leswaku u kuma rungula leri engetelekeke, hlaya ndzima 9 ya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha.
DYONDZA SWO TALA
Xana Hi Hanya “eMasikwini Yo Hetelela”?
Anakanyisisa hi ndlela leyi swiendlo ni malangutelo ya vanhu lava hi rhendzeleke swi kombisaka ha yona leswaku sweswi hi hanya “emasikwini yo hetelela” lawa Bibele yi profeteke ha wona.


text:
Swingheniso Leswi Hi Nga Swi Tirhisaka
XALAMUKA!
Xivutiso: Vanhu vo tala va lava ku va ni rihanyo lerinene. U vona onge hi nga tisirhelela njhani eka vuvabyi?
Tsalwa: Swiv 22:3
Nkandziyiso lowu fambisiwaka: Xalamuka! leyi yi ni magoza lawa hi nga ma tekaka leswaku hi nga tshameli ku vabya.
DYONDZISA NTIYISO
Xivutiso: Xana Xikwembu hi xona xi endlaka leswaku hi xaniseka kumbe i swiyimo swin’wana?
Tsalwa: Yb 34:10
Ntiyiso: Xikwembu a hi xona xi endlaka leswaku hi xaniseka. Kambe, leswi endlaka hi xaniseka i Diyavulosi ni vanhu lava endlaka swiboho leswi hoxeke swin’we ni ku va endhawini leyi hoxeke hi nkarhi lowu hoxeke. Loko hi xaniseka, Xikwembu xi hi nyika matimba. Xa khathala swinene hi hina.
HA YINI U FANELE U DYONDZA BIBELE? (Vhidiyo)
Xivutiso: Xana u vona onge Xikwembu xi lawula misava? [Yimela nhlamulo.] Leswi Bibele yi swi vulaka swi nga ku hlamarisa. Vhidiyo leyi ya hlamusela. [Tlanga vhidiyo.]
Nkandziyiso lowu fambisiwaka: Ndzima 11 ya buku leyi yi hlamusela leswaku ha yini Xikwembu xi pfumelela leswaku hi xaniseka ni leswaku xi tiyimisele ku endla yini hi swona. [Fambisa buku leyi nge Leswi Bibele Yi Swi Dyondzisaka kumbe leyi nge Teach Us.]
TSALA XINGHENISO XA WENA
Xivutiso:
Tsalwa:
Nkandziyiso lowu fambisiwaka:


text:
VANTSHWA VA VUTISA
Xana Ndzi Nga Endla Yini Leswaku Ndzi Etlela Tiawara Leti Engetelekeke?
Bibele yi ri: “
Voko leri teleke ku wisa ra antswa ku ri ni mavoko mambirhi lama teleke ntirho wa matimba ni ku hlongorisa mheho.” (Eklesiasta 4:6) A wu nge tirhi kahle loko u nga etlelanga tiawara leti faneleke!
“Loko ndzi etlele tiawara titsongo, a ndzi koti ku ehleketa kahle. Ndza tsandzeka ku dzikisa mianakanyo ya mina eka nchumu wihi na wihi!”—Rachel, wa malembe ya 19.
“Kwalomu ka awara ya mbirhi ninhlikanhi ndzi karhala ngopfu lerova ndzi nga etlela ndzi ri karhi ndzi vulavula ni munhu!”—Kristine, wa malembe ya 19.
Xana u lava ku etlela tiawara leti engetelekeke? Leswi i swilo leswi tintangha ta wena tin’wana ti swi endleke.
Tshika ku etlela nivusiku ngopfu. Catherine wa malembe ya 18 u ri: “
A ndzi tikarhatela ku hatla ndzi etlela.”
Tshika ku vulavurisana ni vanghana va wena loko se ku ri vusiku swinene. Richard wa malembe ya 21 u ri: “
Minkarhi yin’wana vanghana va mina a va ndzi fonela kumbe va ndzi rhumelela ti-SMS nivusiku swinene,
kambe sweswi ndzi dyondze ku herisa mabulo kutani ndzi ya eku etleleni.”
Tikarhatele ku etlela hi nkarhi lowu fanaka masiku hinkwawo. Jennifer wa malembe ya 20 u ri: “
Masiku lawa
ndzi ringeta ku ya eku etleleni hi nkarhi lowu fanaka ndzi tlhela ndzi pfuka hi nkarhi lowu fanaka siku ni siku.”
Leswi nga ku Pfunaka: Tikarhatele ku etlela tiawara ta kwalomu ka nhungu vusiku byin’wana ni byin’wana.
U nga vuyeriwa swinene hi ku teka magoza ma nga ri mangani yo olova leswaku u tikhathalela. Tsundzuka leswaku ku va ni rihanyo lerinene swi ta ku pfuna leswaku u languteka kahle, u titwa kahle ni ku kota ku tirha hi matimba.
Hambileswi swilo swin’wana evuton’wini u nga ta ka u nga swi koti ku swi lawula, kambe ku va ni rihanyo lerinene i nchumu lowu u nga kotaka ku wu lawula. Erin wa malembe ya 19 u ri: “
Ntiyiso wa mhaka hileswaku ku va ni rihanyo lerinene swi titshege hi wena.”


text:
TIDYONDZO TA SWIFANISO
TIDYONDZO TA SWIFANISO
Ku Kumiwa Ka Muxe A Ha Ri Ntsongo
Kopani tluka leri ro pendela kutani mi ringeta ku vula leswaku i vamani vanhu vanharhu lava nga eNambyeni wa Nayili.
SWIN'WANA EKA NHLENGELETO LOWU
Yehovha U Hlamula Swikhongelo Leswi Kongomeke
Vana va malembe ya 6 ku ya eka 8 va ta tiphina hi dyondzo leyi, leyi dyondzisaka hi swikhongelo leswi kongomeke.
Ntsumi Yi Tiyisa Gidiyoni
Tluka leri ro pendela eka rona ri endleriwe vana va malembe ya 3 ku ya eka 6.
Dyondza Hi Timfanelo Ta Rhuti
Dyondzo leyi yi pfuna vana lava nga ni malembe ya 6 ku ya eka 8 leswaku va dyondza ndlela yo va munghana lonene.


text:
LESWI NGA PFUNAKA NDYANGU | VANTSHWA
Ndlela Yo Kombisa Ku Xixima Loko U Rhumela Kumbe U Amukela Rungula Eka Selifoni
NTLHONTLHO
A hi nge u le ku vulavuleni ni munghana wa wena kutani u rhumeriwa rungula hi selifoni. Xana u fanele u endla yini?
Hlaya rungula rolero u ri karhi u vulavula ni munghana wa wena.
Kombela ku khomeriwa eka munghana wa wena ivi u hlaya rungula rolero.
U nga ri hlayi, hambeta u bula ni munghana wa wena.
Xana swi ni mhaka leswaku u hlawula ku endla yini? Ina.
LESWI U FANELEKE U SWI TIVA
Loko u vulavula ni munghana wa wena u ri karhi u rhumela kumbe u hlaya rungula eka selifoni, swi fana ni loko u tlanga ntlango lowu u wu rhandzaka kambe u nga landzeli milawu ya kona. U nga ha vula leswaku ‘lava i vanghana va mina.’ Sweswo hi swona swi faneleke swi ku endla u va xixima. Kambe a swi vuli leswaku u fanele u nga va anakanyeli. Ntiyiso hileswaku, loko u nga va xiximi vanghana va wena, hi ku famba ka nkarhi vunghana bya n’ wina byi ta hela.
Ha yini? Vanhu a va swi lavi ku khomiwa hi ndlela leyi nga kombisiki xichavo. Nhwanyana loyi a vuriwaka Beth * u ri: “A swi ndzi khomi kahle loko ndzi vulavula ni munghana a ri karhi a tshamela ku languta selifoni yakwe onge hi loko a rindzele mhaka ya nkoka swinene.” Xana u anakanya leswaku Beth a nga n’wi tiyiselela munghana wo tano?
Loko u ri karhi u anakanya hi ndlela leyinene leyi u nga yi tirhisaka ha yona selifoni ya wena, tsundzuka swiendlakalo leswi ku buriweke ha swona eka xihlokwana lexi nge “Ntlhontlho.” Xana a wu ta hlawula ku endla yini? Swi nga endleka u xiya leswaku Nhlamulo A a yi kombisi ku xixima. Kambe ku vuriwa yini hi Tinhlamulo B na C? Xana u vona onge ku kavanyeta mabulo hikwalaho ko hlaya rungula eka selifoni a swi kombisi ku xixima? Kumbe xana u vona onge ku honisa ku hlaya rungula leri u rhumeriweke rona hi nkarhi wolowo eka selifoni ivi u hambeta ni mabulo a swi kombisi ku xixima?
Ku kombisa xichavo a swi olovi. Kambe Bibele yi nga pfuna. Yi ri: “Leswi mi lavaka vanhu va swi endla eka n’wina, swi endleni eka vona hilaha ku fanaka.” (Luka 6:31) U nga tirhisa xitsundzuxo xolexo loko u ri karhi u tsala rungula eka selifoni. Njhani?
LESWI U NGA SWI ENDLAKA
Rhumela rungula hi nkarhi lowu faneleke. Jaha leri vuriwaka Richard ri ri: “Minkarhi yin’wana ndzi rhumeriwa rungula ni vusiku swinene. Rungula ra kona ri va ri nga ri ra nkoka, ndzo kavanyeteka mahala.” Tivutise, ‘Xana ndzi rhumela vanhu rungula hi nkarhi lowu va nga ha vaka va etlele?’—Nawu wa Bibele: Eklesiasta 3:1.
Vana ni vuxiyaxiya. Ku vulavurisana ku katsa marito, mpfumawulo wa rito, ku languteka ka nghohe ni ku tshukatshukisa miri. Khombo ra kona, loko u tsalela munhu rungula swilo sweswo a swi vonaki. Kutani u nga ringeta njhani ku tsala hi ndlela leyinene? Nhwanyana loyi a vuriwaka Jasmine u ri: “Tirhisa marito lama tolovelekeke, yo tanihi lama nge, ‘ku njhani? ndza kombela na ndza nkhensa.’”— Nawu wa Bibele: Vakolosa 4:6.
Vana la anakanyelaka. Tlhela u kambisisa leswi nga eka xihlokwana lexi nge “Ntlhontlho.” Loko ku ri leswaku u rindzele rungula ra nkoka, swi nga va swinene ku kombela ku khomeriwa eka munhu loyi u vulavulaka na yena. Kambe rungula rolero ri ta tshama ri ri eka selifoni ya wena. Amy loyi a nga ni malembe ya 17 u ri: “Loko u heta ku hlamula selifoni, munghana wa wena u ta va a nga ha ri kona kambe selifoni u ta tshama u ri na yona.” U nga ha anakanya hi ndlela leyi fanaka loko u tshame ni vanhu van’wana. Jane loyi a nga ni malembe ya 18 u ri: “U nga tshameli ku rhumela ni ku hlaya rungula. Loko u endla tano u va u byela vanhu lava u nga na vona u ku, ‘a ndzi na mhaka na n’wina’ swi tlula hi loko a ndzi ri endhawini yin’wana.’”
Kambisisa rungula ra wena u nga si ri rhumela. Xana swi nga endleka leswaku munhu a twa leswi hambaneke ni leswi ndzi swi vulaka? Xana swifaniso leswi ndzi swi rhumelaka ni rungula swi ta endla leswaku rungula ra mina ri twisiseka? Amber la nga ni malembe ya 21 u ri: “Loko u endla misavu, vekela xifaniso lexi n’wayitelaka eka rungula leri u ri rhumelaka. Vanhu va hlundzuka naswona ku nga pfuka timholovo hikwalaho ko ri twisisa hi ndlela leyi hoxeke rungula ra misavu.”—Nawu wa Bibele: Swivuriso 12:18.
Hakunene i swa nkoka ku tirhisa selifoni hi ndlela leyi kombisaka xichavo.
Xivutiso xo anakanyisisa ha xona: Ku xixima swi fambisana ni rirhandzu. Xana yi nga kombisiwa njhani mfanelo yoleyo? Bibele yi ri: “Rirhandzu ri ni mbilu yo leha ni musa. Rirhandzu a ri na mavondzo, a ri tikurisi, a ri tikukumuxi, a ri tikhomi hi ndlela leyi nga tengangiki, a ri lavi leswi vuyerisaka rona ntsena, a ri hlundzuki.” (1 Vakorinto 13:4, 5) Hi kwihi laha u faneleke u antswisa kona loko swi ta emhakeni ya rirhandzu?
^ ndzim. 11 Mavito ma cinciwile exihlokweni lexi.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 1:1-27
1 Endzhaku ka rifu ra Sawulo loko Davhida a vuyile eku dlayeni ka Vaamaleke,+ Davhida a ya emahlweni a tshama eSikilaga+ masiku mambirhi.2 Hi siku ra vunharhu, waswivo, ku ta wanuna+ a huma enxaxeni, eka Sawulo, tinguvu takwe ti handzuke hi le xikarhi+ naswona a ri ni ritshuri enhlokweni;+ kuteloko a fika eka Davhida, xikan’we-kan’we a wela emisaveni,+ a nkhinsama.3 Davhida a ku eka yena: “Xana u huma kwihi?” hiloko a ku eka yena: “Ndzi baleke enxaxeni wa Israyele.”4 Davhida a ya emahlweni a ku eka yena: “Xana ku endleke yini? Ndzi kombela u ndzi byela.” Yena a ku: “Vanhu va balekile enyimpini naswona vanhu vo tala va wile kutani va fa,+ hambi ku ri Sawulo+ na Yonathani+ n’wana wakwe va file.”5 Hiloko Davhida a ku eka jaha leri a ri n’wi byela: “Xana u swi tivisa ku yini leswaku entiyisweni Sawulo u file swin’we na Yonathani n’wana wakwe?”+6 Jaha leri a ri n’wi rungulela, ri ku: “Ndzi tikume ndzi ri eNtshaveni ya Gilbowa ndzi nga swi rindzelanga,+ kwalaho Sawulo a a tiseketele hi fumu rakwe;+ kutani waswivo, vachayeri va makalichi ni vavanuna lava gadeke va n’wi kumile.+7 Loko a hundzuluka a ndzi vona, hiloko a ndzi vitana, kutani ndzi ku, ‘Hi mina loyi!’8 A ya emahlweni a ku eka mina, ‘Hi wena mani?’ mina ndzi ku eka yena, ‘Ndzi Muamaleke.’+9 Kutani a ku, ‘Ndzi kombela u yima ehenhla ka mina, kunene u ndzi dlaya, hikuva ndzi khomiwe hi vusindza, hikuva moya-xiviri wa mina hinkwawo+ wa ha ri eka mina.’10 Hiloko ndzi yima ehenhla ka yena kunene ndzi n’wi dlaya,+ hikuva a ndzi swi tiva leswaku a nge hanyi endzhaku ka loko a wile. Kutani ndzi teka xidlodlo+ lexi a xi ri enhlokweni yakwe ni vusenga lebyi a byi ri evokweni rakwe leswaku ndzi swi tisa laha eka hosi yanga.”11 Hiloko Davhida a khoma tinguvu takwe a ti handzula hi le xikarhi,+ vavanuna hinkwavo lava a va ri na yena va endle tano na vona.12 Kutani va sungula ku kalakala va rila+ ni ku titsona swakudya+ ku fikela nimadyambu hikwalaho ka Sawulo ni hikwalaho ka Yonathani n’wana wakwe ni hikwalaho ka vanhu va Yehovha ni hikwalaho ka yindlu ya Israyele,+ hikuva a va we hi banga.13 Kutani Davhida a ku eka jaha leri a ri n’wi rungulela: “Xana u huma kwihi?” rona ri ku: “Ndzi n’wana wa muluveri lowa Muamaleke.”+14 Hiloko Davhida a ku eka rona: “Swi endlekise ku yini leswaku u nga chavi+ ku tshambuluta voko u dlaya mutotiwa+ wa Yehovha?”15 Kutani Davhida a vitana un’wana wa majaha a ku: “Tshinela. N’wi tlhave.” Hikwalaho a n’wi tlhava kutani a fa.+16 Hiloko Davhida a ku eka yena: “Nandzu wa wena wa ngati a wu ve enhlokweni ya wena,+ hikuva nomu wa wena wu ku avanyisile,+ wu ku, ‘Entiyisweni mina ndzi dlaye mutotiwa wa Yehovha.’”+17 Kutani Davhida a yimbelelela+ Sawulo na Yonathani n’wana wakwe risimu ra xirilo+18 a vula leswaku vana va Yuda+ va fanele va dyondzisiwa “Vurha.”+ Waswivo! Swi tsariwile ebukwini ya Yaxara:+19 “Oho Israyele, ku saseka ku dlayeriwe etindhawini ta wena leti tlakukeke.+Vona ndlela leyi vavanuna va matimba va weke ha yona!20 N’wina mi nga swi vuli eGati;+Mi nga swi tivisi eswitarateni swa Axikeloni,+Hikuva vana va Vafilisita va vanhwanyana va nga tshuka va tsaka,Hikuva vana va vanhwanyana va vavanuna lava nga yimbangiki va nga tshuka va khana.+21 N’wina tintshava ta Gilbowa,+ mi nga pfumeleli mberha, mi nga pfumeleli mpfula yi mi nela, kumbe mi pfumelela masimu ya minyikelo yo kwetsima;+Hikuva xitlhangu xa vanhu va matimba xi thyakisiwe kwalaho,Xitlhangu xa Sawulo, lerova a xi kona lexi totiweke hi mafurha.+22 Engatini ya loyi a dlayiweke, emafurheni ya vanhu va matimba,Vurha bya Yonathani a byi hundzulukanga,+Ni banga ra Sawulo a ri nge vuyi ri nga humelelanga.+23 Sawulo na Yonathani,+ vanhu lava rhandzekaka ni vanhu vo saseka hi nkarhi wa vutomi bya vona,A va hambanisiwanga eku feni ka vona.+A va ri ni rivilo ku tlula magama,+A va ri ni matimba ku tlula tinghala.+24 N’wina vana va Israyele va vanhwanyana, rilelani Sawulo,Loyi a mi ambexeke swa ribungu ni swikhaviso,Loyi a veheleke swin’wetsin’wetsi swa nsuku eswiambalweni swa n’wina.+25 Vona ndlela leyi vanhu va matimba va weke ha yona exikarhi ka nyimpi!+Yonathani u dlayiwe etindhawini ta wena leti tlakukeke!+26 Ndzi karhatekile hikwalaho ka wena, makwerhu Yonathani,A wu rhandzeka ngopfu eka mina.+Rirhandzu ra wena a ri ri rinene ngopfu eka mina ku tlula rirhandzu ra vavasati.+27 Vona ndlela leyi vanhu va matimba va weke ha yona+Ni ndlela leyi matlhari ya nyimpi ma heleke ha yona!”


text:
XIPHEMU 11
Xana Yehovha Wa Hi Yingisa?
Xikwembu xa swi yingisa swikhongelo swa hina. 1 Petro 3:12
Yehovha i “Mutwi wa xikhongelo.” (Pisalema 65:2) U lava leswaku hi vulavula na yena swi suka embilwini.
Khongela eka Yehovha ntsena.
Hi nga boxa swilo swo tala loko hi khongela. 1 Yohane 5:14
Khongelela leswaku ku rhandza ka Xikwembu ku endleka emisaveni, hilaha ku endlekaka hakona etilweni.
Hundzisa xikhongelo xa wena hi vito ra Yesu ku kombisa leswaku wa swi tlangela leswi a ku endleleke swona.
Kombela Yehovha a ku pfuna ku endla leswi nga swinene. U nga ha tlhela u khongela u kombela swakudya, ntirho, ndhawu yo tshama, swiambalo ni ku va ni rihanyo lerinene.
DYONDZA SWO TALA
U Nga Tshinela Njhani Eka Xikwembu?
Kumisisa loko Xikwembu xi yingisela swikhongelo hinkwaswo, ndlela leyi hi faneleke hi khongela ha yona, ni leswi hi nga swi endlaka leswaku hi tshinela eka Xikwembu.


text:
XANA TI LO ENDLIWA?
Tinsiva Leti Nga Voya Ta Xinyenyana Lexi Vuriwaka Emperor Penguin
XINYENYANA lexi xi nga hlambela hi ku hatlisa ematini xi tlhela xi tlulela endhawini leyi nga ayisi hi rivilo leri hlamarisaka. Njhani?
Xiya: Xinyenyana lexi xi pfalela moya endzeni ka tinsiva ta xona. Moya wolowo wu kufumeta xinyenyana lexi loko ku titimela ngopfu wu tlhela wu xi endla xi kota ku famba hi rivilo leri phindhiweke kambirhi kumbe kanharhu. Njhani? Vativi va swilo leswi hanyaka elwandle va ringanyete leswaku sweswo xi swi endla hi ku humesa swimbyarumbyaru leswitsongo swa moya exikarhi ka tinsiva ta xona. Loko swimbyarumbyaru swoleswo swi ri karhi swi huma, swi hunguta ku khuhlana hala handle ka tinsiva ta penguin, leswi endlaka leswaku xinyenyana lexi xi engetela rivilo.
Lexi tsakisaka, vanjhiniyara a va ri karhi va dyondza tindlela to endla swikepe leswi fambaka hi ku hatlisa swi tirhisa swimbyarumbyaru leswaku swi hunguta ku khuhlana ni miri wa swona. Hambiswiritano, vakambisisi va pfumela leswaku swa tika ku endla ndzavisiso lowu engetelekeke hikuva “ndlela leyi tinsiva ta penguin ti rharhanganeke ha yona swi nga tika ku ti encenyeta eka nchumu lowu nga ni timbhovo lowu endliweke hi vanhu.”
U anakanya yini? Xana tinsiva leti nga voya ta xinyenyana lexi vuriwaka emperor penguin ti lo tiendlekela kumbe ti lo endliwa?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 96:1-13
96 Yimbelelelani Yehovha risimu lerintshwa.+Yimbelelelani Yehovha, n’wina hinkwenu vanhu va misava.+2 Yimbelelelani Yehovha, dzunisani vito rakwe.+Siku ni siku vulani mahungu lamanene ya ku ponisiwa ha yena.+3 Vulani ku vangama ka yena exikarhi ka matiko,+Mintirho yakwe yo hlamarisa+ exikarhi ka vanhu hinkwavo.4 Hikuva Yehovha i nkulu+ naswona u fanele a dzunisiwa swinene.Wa chaviseka ehenhla ka swikwembu+ leswin’wana hinkwaswo.5 Hikuva hinkwaswo swikwembu swa vanhu i swikwembu leswi nga pfuniki nchumu;+Kambe loko ku ri Yehovha, u endle matilo.+6 Xindzhuti ni ku vangama swi le mahlweni ka yena;+Ntamu ni ku saseka swi le vukwetsimelweni byakwe.+7 N’wina mindyangu ya vanhu,+ nyikani Yehovha,Nyikani Yehovha ku vangama ni ntamu.+8 Nyikani Yehovha ku vangama loku nga ka vito rakwe;+Rhwalani nyiko mi ta eswivaveni swakwe.+9 Nkhinsamani eka Yehovha hi ku tisasekisa ko kwetsima;+Vanani ni switlhavi leswikulu hikwalaho ka yena, n’wina hinkwenu vanhu va misava.+10 Vulani exikarhi ka matiko mi ku: “Yehovha i hosi.+Tiko ro nona ri simekiwa ri tiya leswaku ri nga tsekatsekisiwi.+U ta rivalela nandzu wa vanhu hi vululami.”+11 Matilo a ma tsake, ni misava a yi khane.+Lwandle a ri pfume ni leswi swi teleke eka rona.+12 Nhova leyi pfulekeke a yi khane ni hinkwaswo leswi teleke eka yona.+Hi nkarhi lowu fanaka mirhi hinkwayo ya makhwati a yi huwelele hi ku tsaka+13 Emahlweni ka Yehovha. Hikuva u tile;+Hikuva u tele ku ta avanyisa misava.+U ta avanyisa tiko leri noneke hi ku lulama+Ni vanhu hi ku tshembeka kakwe.+


text:
1Jesu a di ganela vbakari gwawe khu sipimaniso, khuye: "Muthu nya gukari a di lima lithembwe nya miuvha, a li bhiya, a gira gikhwati, a vbaha gitezi, na vbedzide, a di tshiyedza valimi a endra a gu hongola hwindzo. 2Na wonile gu khuye yi vbohile nango, a di rumela githumi gyaye ga valimi vale gasi guya hengisa dzimbewu dzi mu lumbago. 3Aholu, valimi va diya gi hunga, va gi veta, va gi bweledza nyambana gilo. 4A di va rumela gimbe githumi. Igyo gi diya pandrwa phandza ni gu yuyutedwa. 5A di rumela gambe gimbe, vaya gi songa. Khavbo avbo, a di va rumela simbe nya singi, gasi avo va di si veta, simbe va si songa. 6Na tshaledwe basi khu mwamana waye nya gigodwa, a di mu rumela, na gu alakanya gu khuye: 'Va na ninga githawo mwamana wangu.' 7Valimi va di embedzelana khu gyawe khavo: 'Khuye oyu a na tshalago ni thomba, hongoleni hi mu songe, hifela gu tshala nayo ethu.' 8Va di mu pfinya, va mu songa, va mu dzudzuga vbavbandze nya lithembwe. 9Ginani a na girago mune lithembwe? Khu lisine, a na wuya ata songa valimi vale a dzega lithembwe a tshiyedza vambe valimi. 10Ina mu si gu hevbuli omu nya Milowo magana ma gu khayo: 'Giwindri gi nga nyenywa khu vavbahi khigyo gi khadego hungo nya gikoli nya nyumba. 11Satshavbo sesi sigiro sa Pfhumu,gambe siliwugiso mahoni gwathu!' " 12Na va dzitide nya gukhavo gipimaniso gyogyo gya gu thula avo, va di vbweta ndzila nya gu mu mole, aholu, khu gu thava gidzemo, va di mu diga va hongola. 13Va di rumela ga Jesu Vafarisi nya gukari ni va na Herodhi gasi guya mu riya khu magana nya gukari. 14Na va vbohide va di khavo: "Muhevbudzi, hi ngu dziti nya gukhethu u ngu ganela lisine, khu thavi muthu kholu khu khedzi giemo nya muthu, wa gu hevbudza ndzila ya Nungungulu, kha nga idzo li lombago khidzo lisine. Nga hi embela, hi na ni fanelo nya gulivbe khupho ga Sezari mwendro hi mwalo? Hi livba, mwendro hi nga livbi?" 15Jesu, na holelede wuhephi wawe a di va hakha khuye: "Mwa gu nyi lingela ginani? Nga nyi yeyedzani tsapawu yakone nyi yi wona." 16Na va mu ningide. A di va wudzisa khuye: "Gasi khovbe ni lina leli khya mani?" Va di khavo: "Khya Sezari." 17Khavbo avbo, Jesu a di va embela khuye: "Ningelani ga Sezari esi si gu sa Sezari, ni ga Nungungulu esi si gu sa Nungungulu." Va di liwuga khu gupwa phindrulo yoyo. 18Va dita navo Vasadhusi, tsawa nya vale va ganedzago guwuga ga ava va fudego, va mu wudzisa khavo: 19"Muhevbudzi, Mosi a hi rumide gu khuye a gufa mwama a tshiya noni nyambana sanana, ndriyaye a na hambela namu waye, gasi gu wusa ndranga ya mufi. 20Va di romo livbandre na vavili vandruye. Koma wakone a di dzega nyamayi, afa nyamba tshiya sanana. 21Oyu nya wuvili a di hambela namu waye, afa nuye nyamba tshiya sanana. Ga oyu nya wuraru gu di girega gambe kharato. 22Vatshavbo nya livbandre na vavili va difa nyamba tshiya sanana. Gu hegisa a difa nuye nyamayi wule. 23Khu litshigu nya guwuge khu gufani, nyamayi wule a na lumba mani, olu a nga khala mwangadzi wa vatshavbo nya livbandre na vavili?" 24Jesu a di va hakha khuye: "Ina khandri mwa gu kanganyisega khu gumba pimani milowo ni tshivba ya Nungungulu, gani? 25Kholu, khu gikhati nya guwuge khu gufani, vama kha va na dzega, ni vanyamayi kha va na dzegwa, aholu vatshavbo va na khala kha nga sirumwa sa Nungungulu. 26Nari khu mahungu nya guwuge khu gufani kha mwa hevbulani libhukuni la Mosi, gikhati Nungungulu a nga ganelago naye umo nya gipopwana, khuye: 'Eni kheni Nungungulu wa Abrahama, Nungungulu wa Isaki, Nungungulu wa Jakobe,' gani? 27Khandri Nungungulu nya va nya gufa, aholu Nungungulu nya va nya guvbanya. Mu dzimede ngudzu!" 28Moyo nya muhevbudzi nya Nayo, khu gu wona gu khuye Jesu a va ningile phindrulo nya yadi, a di hidzimela a gu mu wudzisa khuye: "Khu wevbini nayo nya guhegule ga yatshavbo?" 29Jesu a di mu hakha khuye: "Nayo nya guhegule khoyu: 'Upwa Israeli! Pfhumu Nungungulu wathu khuye enga basi a gu Pfhumu. 30U na gola Pfhumu Nungungulu wago khu monyo wago watshavbo, khu hefemulo wago watshavbo, khu mapimo yago yatshavbo ni tshivba yago yatshavbo.' 31Nya wuvili khoyu: 'U na gola muthu kwanu nga edzi u dzi golago khidzo uwe mune.' Mwalo wumbe nayo nya khongolo guvbindra eyi ya mivili." 32Muhevbudzi nya Nayo a di khuye: "Khidzo, Muhevbudzi! U ganede gwadi khuwe Nungungulu moyo basi, mwalo mumbe vbavbandze gwaye; 33ni gu khuwe gu vbwetega gu mu gola khu monyo watshavbo, khu mapimo yatshavbo, khu tshivba yatshavbo, ni gu khuwe gu gola muthu kwanu nga edzi u dzi golago khidzo uwe mune, gu ngu phasa gu vbindra miningelo ni dzimhamba dzatshavbo." 34Jesu, na wonide gu khuye phindrude khu mapimo nya guti, a di mu embela khuye, "U mwalo hwindzo ni mufumu wa Nungungulu." Gu khugela avbovbo mwalo gambe a nga tiya gu mu wudzisa silo. 35Jesu a di simama gu hevbudza Nyumbani ga Nungungulu, a wudzisa khuye: "Khu ginani vahevbudzi nya Nayo va gu khavo Kristo gyanana gya Dhavide? 36Uye Dhavide abune, ganede khu tshivba nya Liphuvbo nya gu Age khuye: 'Pfhumu a di embela Pfhumu yangu khuye:khala khu nyamudye gwangu kala nyi vega valala vago vbavbatshi nya migondro yago.' 37Olu Dhavide abune a mu ranago Pfhumu, gu ngu kodzega kharini Kristo gu khala gambe gyanana gyaye?" Gidzemo gyatshavbo gi di mu yingisa khu gu tsaka. 38Jesu a di simama gu hevbudza a va embela gambe khuye: "Dzi woneleni ni vahevbudzi nya Nayo. Va gu gola gu ambala dzingandzu nya gulaphe, ni gu loswa khu githawo khu vathu; 39va gu gola gu khala malangani nya guhegule dzinyumbani nya nombelo ni omu nya sipfhitsha. 40Va gu phanga dzinoni mu dzindrangani dzawe, na va gu pfhadza khu gu gira milombelo nya gulaphe. Va na hakha tsayiso nya guvbindrise." 41Jesu a di khade vbafuvbi ni wulanga nya ningelo wa Nyumbani ga Nungungulu a di khedzisa edzi vathu va nga bani a va thela khidzo dzitsapawu gyomboni; sitetema nya singi si di ningela dzitsapawu nya gutale. 42Adita nyamayi moyo nya noni nya gisiwana, ata thela nuye singerengere sivili nya tsapawu. 43Jesu a di rana vapizane, vaye khuye: "Khu lisine nyi ngu mi embelani gu kheni noni yeyi nya gisiwana yi ningide guvbindra vatshavbo. 44Kholu avo va di ningela esi si nga va tshalelago, gasi iyo yi di ningela satshavbo yi si thembago mu wusiwanani gwaye."
Copyright
Learn More


text:
1Ngako Jesu a txi wona mabutho a to kwela txitimwi ka mmango. Msana ka kuva a di khalahatshile, vagondiswa vakwe va to mu tshuketela hafuhi. 2Se ene a to tula txisofu, e khata ku va gondisa, a txi khene: 3“Va katekile ava i ku sisiwana moyani, nguko Mfumo wa nzumani mbwawe. 4Va katekile ava va dilako, nguko va na thavelelwa. 5Va katekile ava vo thutha, nguko va na mana thomba ya mafu. 6Va katekile ava va ku ni nzala ni ditora da wululami, nguko va na khuriswa. 7Va katekile ava va ku ni wumbilu, nguko va na mahelwa wumbilu nivona. 8Va katekile ava va nga basa timbilu, nguko va na wona Txizimu. 9Va katekile ava va thumelako kudikha, nguko va na dhanwa ku mbanana va Txizimu. 10Va katekile ava va xaniswako ngu kumaha kuranda ka Txizimu, nguko Mfumo wa nzumani mbwawe. 11Mi katekile, ngako va txi mi ruketela ni ku mi xanisa, ni ku mi hembela, ve mi lumbeta makuhu ngu mhaka yangu. 12Tsakani tatinene mi txi nengela, nguko nja hombe hakhelo yanu nzumani. Nguko va va xanisisile toneto vaprofeti va va nga mi thangela. 13“Anu mi m'nyu ka vathu. Ngako m'nyu wu txi guma mtamo, wu na lungwa wona ngu txani kani? Kha wu vhuni txilo kambe, hahanze ka kutheketwa kule, kasi wu na kandetelwa ngu vathu. 14“Anu mi liwoningo ka vathu. Kha di si koti kusisala didhoropa di di ku txitimwi ka mmango. 15Hambi dilambu kha va di lumekeli ku di khubhunyeta ngu txirundu, aniko va di hayeka txitimwi ka phande, ti to di woninga votshe va va ku nyumbani. 16Kuwonekela kwanu ku na woninge masoni ka vathu, kasiku, ngako va txi wona mithumo yanu ya yinene, va na dhumisa Tate wanu a ku nzumani.” 17“Mi nga alakanyeni ti to ni tete kuta fuvisa Mlayo wa Mosi mwendo gondo ya vaprofeti. Kha na tela kuta fuvisa, aniko ni tete kuta tatisa. 18Nguko kha ditshuri na mi gela ku khani: Ku na za ku txi pinda nzuma ni mafu, na txima ku sa pfhutwa ni m'bhalo wa wumwewo hambi ni txisesana txidotho txa Mlayo kala totshe ti txi tatiseka! 19Ngu mhaka yeto, awule a no ndaka wa wumwewo ka milayo yileya, hambi i di wa wudotho, a txi gondisa toneto ka vathu, a na va i di wa mdotho ka Mfumo wa nzumani. Aniko awule a veketako milayo, e yi gondisa, a na va i di wa hombe Mfumoni ka nzumani. 20Nguko ani na mi gela ti to ngako anu mi si mahi kuranda ka Txizimu ngu kuthembeka kupinda vabhali ni vafarisi, kha mi na mbi wulela Mfumoni ka nzumani.” 21“Mi ti engisile ati ti nga wombwa ka vakale, va txi: ‘U nga daye; awule a dayako a fanete kuthethiswa.’ 22Aniko ani ni khani: Awule a henyelako mkwawe a na yiswa kuthethiswani. Awule a rukako mkwawe a txi khene: ‘Txiphukuphuku’ a na ya lamulwa banzani. Ani wule a rukako mkwawe a txi khene ‘Dihundwa’, a na sungwa e rinzwa mndiloni ka Gehena. 23Ngu toneto, ngako u txi phaxa mhamba yako ha txiluveloni, se u txi khumbuka konaho ti to mkwanu a na ni mhaka ni nawe, 24yi leke konaho mhamba yako txitimwi ka txiluvelo, u thanga ngu kuya khongotelana ni mkwanu; se ngu msana, wuya u ta ningela mhamba yako. 25“Kuluveta u txi divalelana ni wu u phikizanako nayo, u di ngadi ha nzila kumweko nayo, kasiku a si ku ningeli ka mlamuli, awuwa nene a no ku ningela ka diphoyisa, se ve ku rumela kukhotelwani. 26Ngu ditshuri na ku gela ku khani: Eho khu nambi humiswa kala kuza u txi dihela yotshe male.” 27“Mi ti engisile ati ti nga wombwa va txi: ‘U nga mahe wugango.’ 28Aniko ani ni khani kwanu: Awule a wonetelako wamsikati ngu ku mu navela, se a mahile nayo wugango mbiluni kwakwe. 29Ngako diso dako da txinene di txi ku khuvekisa, di phokonyole, u txi di tshotsha kule ni nawe nguko i tshuko kuluzekelwa ngu txihango txako txa tximwetxo, kupinda kutshotshwa mndiloni ka Gehena wotshe mmidi wako. 30Ngako diwoko dako da txinene di txi ku khuvekisa, di wile u txi di tshotsha kule ni nawe, nguko i tshuko kuluzekelwa ngu txihango txako txa tximwetxo, kupinda kutshotshwa mndiloni ka Gehena wotshe mmidi wako.” 31“Ti wombilwe kambe va txi: ‘Awule a tovelako msikati wakwe, a na mu ninge dipasi da ku m'sengula.’ 32Aniko ani ni khani: Awule a tovelako msikati wakwe, hahanze ka kuva a sa tekana nayo ngu mlayo, a mu mahisa wugelegele; se awule a tekanako ni wu a nga tovelwa, a maha wugango.” 33“Mi ti engisile kambe ati ti nga wombwa ka vakale va txi: ‘U nga thuke u tshumelela msana kuxambanyani kwako, aniko veketa ati u nga xambanyela Mkoma.’ 34Kasi ani ni khani: Mi nga xambanyeni ni ka kudotho. Mi nga xambanyeni ngu nzuma, nguko njikhalo txa wukoma txa Txizimu. 35Mi nga xambanyeni ngu mafu, nguko njikhigetelo txa mikondo yakwe. Mi nga xambanyeni ngu Jerusalema, nguko ndidhoropa da mfumeli wa wa hombe. 36U nga xambanye ni ka kudotho ngu msungo wako, nguko khwa ningwa mtamo wa kuhindula hambi msisi wumwewo wu txi maha wo basa mwendo wa mtima. 37Kambe ku wombawombani kwanu, ‘Inna’, a na ve i di ‘Inna’, ‘Ahim-him’ a na ve i di ‘Ahim-him’; totshe ti ti engetelwako ka tiya, ti huma ngu ka M'bihi.” 38“Mi ti engisile atiya ti nga wombwa va txi: ‘Diso di na dihwa ngu diso, dikwasa, ngu dikwasa.’ 39Aniko ani ni khani kwanu: Mi nga lambeleni mthu wo biha, ngako mthu a txi ku haphata mpama ka dithama da txinene, tshembereka u txi ningetela dimwane. 40Ngako mthu a txi ku mangala ngu kulava ku ku tekela dibhaji, mu ninge nidona dijasi. 41Ngako mthu a txi ku kurumeta ku mu heleketa mnava wumwewo, mu helekete minava yimbidi. 42Mu ninge awu a ku kombelako, ani wu a lombako txomaha kwako, u nga m'tshuralele.” 43“Mi ti engisile ati ti nga wombwa va txi: ‘U na randa muakelani wako, u txi vengela mlala wako.’ 44Aniko ani ni khani: Randani valala vanu, mi txi khongelela avale va mi xanisako. 45Ngako mi txi maha tiya, mi na va vanana va Tate wanu a ku nzumani; nguko nene wa humisela ditambo vavanene ni vo biha, ni kumaha ti to nzuma yi txi nela vo lulama ni vo mbi lulama. 46Ngukusa, ngako mi txi randa ava va mi randako dwe, ditshungulo muni mi na ku di mana kani? Hi nga toneto va ti mahako nivona vakhupisi kani? 47Ngako mi txi losa vananu vokha, njitxani mi txi mahako txo pala vamwane kani? Ina vamatiko kha va ti mahi toneto nivona kani? 48Ngu kota yeto, mahani vo hetiseka nga ti nene Tate wanu wa nzumani i ku wo hetiseka.”
Copyright
Learn More


text:
Dyondzisa Vana Va Wena
Yesu U Dyondze Ku Yingisa
XANA minkarhi yin’wana swa ku tikela ku yingisa?— * A swi hlamarisi loko swi pfa swi ku tikela. Vanhu hinkwavo swi pfa swi va tikela ku yingisa. Xana a wu swi tiva leswaku hambi ku ri Yesu a a fanele a dyondza ku yingisa?—
Xana wa swi tiva leswaku vana hinkwavo va fanele va yingisa mani?— Ina, va fanele va yingisela vatswari va vona. Bibele yi ri: “Yingisani vatswari va n’wina evun’weni ni Hosi.” (Vaefesa 6:1) Xana i mani tata wa Yesu?— I Yehovha Xikwembu naswona i Tata wa hina. (Matewu 6:9, 10) Hambiloko a wu lo vula leswaku i Yosefa naswona Mariya i mana wakwe, a wu ta va u hlamule kahle. Xana wa swi tiva leswaku swi tise ku yini leswaku va va vatswari vakwe?—
Ntsumi Gabriyele yi byele Mariya leswaku u ta va manana hambileswi a a nga si tivana ni wanuna. Leswaku Mariya a tika, Yehovha u endle singita lerikulu. Gabriyele u byele Mariya a ku: “Matimba ya La nge Henhla-henhla ma ta ku funengeta. Hikwalaho ka sweswo lexi nga ta velekiwa na xona xi ta vuriwa lexo kwetsima, N’wana wa Xikwembu.”—Luka 1:30-35.
Xikwembu xi teke vutomi bya N’wana wa xona etilweni ivi xi byi nghenisa ekhwirini ra Mariya. Kutani vutomi byebyo byi kurile endzeni ka Mariya hilaha vana van’wana va kulaka hakona endzeni ka vamana wa vona. Endzhaku ka tinh’weti ta kaye, Yesu u velekiwile. Loko a nga si velekiwa, Yosefa u teke Mariya naswona vanhu vo tala a va ehleketa leswaku Yosefa i tata wa Yesu wa xiviri. Entiyisweni, Yosefa a a nga ri tata wa yena wa xiviri. Kutani hikwalaho ka leswi, ku nga ha vuriwa leswaku Yesu a a ri ni vatatana vambirhi!
Loko Yesu a ri ni malembe ya 12, u endle nchumu lowu nga kombisa ndlela leyi a n’wi rhandzaka ha yona Tata wakwe wa le tilweni, ku nga Yehovha. Hi nkarhi wolowo, ndyangu wa ka va Yesu, wu teke riendzo ro leha wu ya eYerusalema leswaku wu ya tlangela Paseka hilaha a wu tolovele ku endla hakona. Endzhaku ka sweswo, loko se va tlhelela ekaya eNazareta, Yosefa na Mariya a va swi xiyanga leswaku Yesu a a nga ri na vona. Swi nga ha endleka leswaku wa tivutisa leswaku i yini lexi endleke leswaku va n’wi rivala?—
Hi nkarhi wolowo Yosefa na Mariya a va ri ni vana van’wana. (Matewu 13:55, 56) Swi nga ha endleka leswaku a va famba ni maxaka ya vona, ku nga Yakobo na Yohane swin’we ni tata wa vona Zebediya ni mana wa vona Salome, loyi swi nga ha endlekaka leswaku a a ri sesi wa Mariya. Kutani Mariya a a ehleketa leswaku Yesu a a ri ni maxaka man’wana eka ntlawa wolowo.—Matewu 27:56; Marka 15:40; Yohane 19:25.
Loko Yosefa na Mariya va swi xiya leswaku Yesu a nga kona, va tlhelele eYerusalema hi xihatla. Loko va lavana ni n’wana wa vona a va karhatekile swinene. Hi siku ra vunharhu va n’wi kume etempeleni. Mariya u te eka yena: “Ha yini u hi endle hi ndlela leyi? Phela mina ni tata wa wena a hi ku lava hi tshikelelekile emianakanyweni.” Kambe Yesu u hlamule a ku: “Ha yini mi boheke ku famba mi ndzi lava? Xana a mi nga swi tivi leswaku ndzi fanele ku va endlwini ya Tatana?”—Luka 2:45-50.
Xana u ehleketa leswaku a swi hoxile ku va Yesu a hlamule mana wakwe hi ndlela leyi?— Kahle-kahle vatswari va yena a va swi tiva leswaku u rhandza ku gandzela endlwini ya Xikwembu. (Pisalema 122:1) Phela Yesu a a ehlekete leswaku va ta rhanga va ya n’wi lava etempeleni ya Xikwembu.— Hi ku famba ka nkarhi, Mariya a a tshamela ku ehleketa hileswi Yesu a swi vuleke.
Xana Yesu a a va languta njhani Yosefa na Mariya?— Bibele yi ri: “[Yesu] a rhelela na vona ivi va fika eNazareta, naswona a hambeta a tiveka ehansi ka vona.” (Luka 2:51, 52) Xana hi nga dyondza yini eka xikombiso xa Yesu?— Ina, hi dyondza leswaku na hina hi fanele hi yingisa vatswari va hina.
Hambiswiritano, minkarhi yin’wana Yesu na yena a swi nga n’wi oloveli ku yingisa—hambi ku ri ku yingisa Tata wakwe wa le tilweni.
Hi vusiku bya le mahlweni ka rifu rakwe, Yesu u kombele Yehovha leswaku a cinca miehleketo yakwe malunghana ni leswi a a lava leswaku Yesu a swi endla. (Luka 22:42) Kambe Yesu u yingise Xikwembu hambileswi a swi tika. Bibele yi vula leswaku “u dyondze ku yingisa eka swilo leswi a xanisekeke ha swona.” (Vaheveru 5:8) Xana u ehleketa leswaku na hina hi nga kuma dyondzo leyi fanaka?—
^ ndzim. 3 Loko u hlayela n’wana, mfungho lowu wu endleriwe ku ku tsundzuxa leswaku u yima, kutani u rindzela leswaku a hlamula xivutiso xa kona.